title: Operaatio Gladio

text: Päämääränä oli luoda toimintakykyinen salainen verkosto, joka voisi operoida vastarintaverkostona neuvostomiehityksen aikana. Gladion organisoi vuonna 1948 Clandestine Committee of the Western Union (CCWU), ja Naton perustamisen jälkeen vuonna 1949 CCWU integroitiin Clandestine Planning Committeehin (CPC), jonka valvonnasta vastasi Naton Euroopan joukkojen päämaja (, SHAPE).


title: Operaatio Gladio

text: Gladio-ryhmittymiä toimi useimmissa Nato-maissa, mutta myös puolueettomissa maissa. Salaisten joukkojen koulutuksesta vastasivat pääosin Yhdysvaltain CIA ja brittien MI6. Joukkoihin värvättiin muun muassa entisiä sotilaita, vakaumuksellisia antikommunisteja ja jopa natsien yhteistyökumppaneita.


title: Operaatio Gladio

text: Koska Gladion operaatiot olivat salaisia, ne jäivät normaalin parlamentaarisen valvonnan ulkopuolelle. Verkosto alkoi paljastua italialaisen tuomari Felice Cassonin avattua vuonna 1981 uudelleen tutkimukset vuonna 1972 tehdystä autopommi-iskusta, jossa kolme karabinieeriä sai surmansa. Selvittämättä jääneestä iskusta oli epäilty vasemmistoa, mutta Cassonin tutkimusten myötä siitä tuomittiin lopulta kaksi uusfasistia. Käytetty sotilasluokan räjähde jäljittyi Gladio-verkoston käyttämään asevarastoon. Tutkimusten kuluessa paljastui useita satoja Gladion jäseniä, joihin lukeutui kaksi korkea-arvoista poliitikkoa.


title: Operaatio Gladio

text: Näiden paljastusten myötä Gladion olemassaoloa ei voitu enää kiistää. Italian pääministeri Giulio Andreotti myönsi Gladio-verkoston olemassaolon syksyllä 1990, ja maan presidenttinäkin toiminut Francesco Cossiga yhdistettiin verkostoon. Cossiga oli ollut mukana organisoimassa Gladiota 1960-luvulla.


title: Operaatio Gladio

text: Paljastusten myötä alkoivat jatkotutkimukset, spekulaatiot ja salaliittoteoriat salaisten ryhmien tai niiden jäsenten mahdollisesta osallisuudesta terrorismiin.


title: Operaatio Gladio

text: Tuomitessaan Gladion vuonna 1990 Euroopan parlamentti totesi, että "tietyissä jäsenvaltioissa sotilaalliset salaiset palvelut (tai niiden kontrolloimattomat haarat) olivat sekaantuneet vakaviin terrorismi- ja rikostapauksiin, minkä eri juridiset selvitykset ovat osoittaneet". Parlamentti vaati perinpohjaista selvitystä näiden toimijoiden osallisuudesta "terrorismin ongelmaan Euroopassa". Italiassa, Sveitsissä ja Belgiassa kansalliset parlamentit ovat tutkineet salaisia armeijoita.


title: Operaatio Gladio

text: Kenties laajimmin aiheesta on kirjoittanut sveitsiläinen historioitsija Daniele Ganser, muun muassa kirjassaan "Naton salaiset armeijat: operaatio Gladio ja terrorismi Länsi-Euroopassa". Kirjassaan Ganser muun muassa väittää, että vuonna 1967 tapahtuneen Kreikan sotilasvallankaappauksen tekivät Kreikan salaiseen armeijaan kuuluneet upseerit, ja katsoo eri maissa toimineiden salaisten armeijoiden syyllistyneen poliittisiin terroritekoihin pyrittäessä vasemmiston syyllistämiseen iskuista. Vaikka Ganser suhtautuu kriittisesti salaisiin armeijoihin ja näkee niiden toiminnan demokraattisissa maissa ongelmallisena, hän myöntää kirjansa lopulla asiakirjojen ja todistajalausuntojen osoittavan, että ”stay behind” -verkostojen luonti sinänsä oli ”järkevä varotoimi” Neuvostoliiton muodostamaa sotilaallista uhkaa vastaan. Neuvostoliiton mahdollisen miehityksen aikana verkostot olisivat vastarintatoiminnallaan näytelleet keskeistä osaa valloitettujen alueiden vapauttamisessa ja valaneet siviiliväestöön vastarintahenkeä.


title: Operaatio Gladio

text: Vuonna 2006 Yhdysvallat myönsi vastarintaverkostojen olemassaolon, mutta kiisti jyrkästi niiden yhteydet terrorismiin. Yhdysvaltain ulkoministeriön mukaan tutkijat, mukaan luettuna Ganser, olivat ottaneet todesta Neuvostoliiton 1970-luvulla väärentämän asiakirjan, jolla pyrittiin levittämään disinformaatiota. "Dokumentin" tarkoituksena oli tarjota ”todisteita” Yhdysvaltain tuesta terrori-iskuihin eri maissa ja mustamaalata Yhdysvaltoja. Yhdysvaltojen mukaan väärennetty dokumentti on ollut ”stay behind” -tutkijoiden siteerauksien kohteena, kun on esitetty ”todisteita” salaisten armeijoiden ja terrori-iskujen välillä. Myös Journal of Intelligence kritisoi voimakkaasti Ganserin kirjaa, kutsuen sitä salaliittoteoriaksi ja syytti Ganseria vakavastiotettavien lähteiden ja disinformaation yhdistelemisestä.


title: Operaatio Gladio

text: Brunelin yliopiston tutkija Philip HJ Davies puolestaan kirjoitti, että Ganserin kirjaa ”varjostavat kuvitellut salaliitot”, ja Ganserin perimmäisen ongelman olevan sen, että hän ei ”ole suorittanut alkeellisinta tutkimusta, jotta pystyisi keskustelemaan salaisista operaatioista ja erikoisoperaatiosta tehokkaasti”. Norjalainen sotahistoriaan erikoistunut tutkija Olav Riste puolestaan sanoo Ganserin vääristelleen Risten tutkimuksia Norjan "stay-behind" verkostosta.


title: Operaatio Gladio

text: Tiedustelutoiminnan historiaan erikoistunut CIA:n tutkija Hayden B. Peaken toteaa arviossaan Ganserin valittavan kirjassaan virallisten lähteiden löytämisen vaikeutta, mutta kirjoittavan silti 14 kappaletta eri maiden salaisista operaatioista. Haydenin mukaan mielenkiintoista kirjassa on se, miten suhteet läntisten valtioiden välillä kehittyivät toisen maailmansodan jälkeen. Hän väittää, että Ganser ei pysty esittämään mitään todisteita väitteilleen siitä, että CIA, MI6 ja Nato olisivat muuttaneet Gladion terroriorganisaatioksi.


title: Operaatio Gladio

text: Yhdysvaltain ja edellä mainittujen tutkijoiden näkemyksistä huolimatta Gladion osuutta useissa Euroopan maissa tehtyihin terrori-iskuihin ei laajalti kiistetä muun muassa italialaisten terrorismioikeudenkäyntien tulosten ansiosta. Niissä todettiin Italian sotilastiedustelu SISMIn, uusfasistien ja Gladio-verkoston osien suunnitelleen ja toteuttaneen lukuisia terrori-iskuja vuosien 1969 ja 1985 välillä. Itse Gladio-verkoston paljastuminen alkoi vuonna 1972 Peteanossa tapahtuneen, pitkään selvittämättä olleen pommiattentaatin tutkimuksista. Tutkimusten myötä julkisuuteen nousi "jännitteen strategia", jossa pyrittiin säilyttämään poliittinen status quo tarvittaessa väkivalloin ja syyllistämällä poliittinen vasemmisto terrori-iskuista. Peteanon iskusta tuomitun Vincenzo Vinciguerran lausunnon mukaan siviileihin kohdistuneiden iskujen tarkoituksena oli saada Italian kansa pyytämään valtiolta lisää turvallisuutta. Vuonna 1980 tehdystä Bolognan rautatieaseman pommi-iskusta tuomittiin 15 vuotta myöhemmin kaksi uusfasistia, mutta myös kaksi Italian sotilastiedustelun jäsentä, joiden todettiin koettaneen johtaa tutkijat väärille jäljille tavoitteenaan äärioikeistolaisten tekijöiden suojelu.


title: Operaatio Gladio

text: BBC teki vuonna 1992 Gladiota käsittelevän dokumenttisarjan, jossa päädyttiin siihen, että CIA, MI6 ja Nato ohjasivat äärioikeistolaisia salaisia armeijoita, jotka murhasivat eri maissa yhteensä satoja siviilejä tavoitteena sälyttää syy iskuista vasemmistoryhmille. Gladion operaatioilla Italiassa ja Belgiassa pyrittiin saamaan kansan tuki politiikalle, joka olisi Yhdysvaltain etujen mukaista. Ranskalais-saksalainen Arte lähetti aiheesta saksankielisen dokumentin vuonna 2011. Dokumentissa kuvataan Gladion perustamista Saksassa ja Italiassa sekä valaistaan muun muassa vuoden 1969 Piazza Fontanan pommi-iskun, Bolognan rautatieaseman pommi-iskun ja vuonna 1980 tehdyn Oktoberfest-iskun taustoja.


title: Nokia N900

text: Nokia N900 on Nokian valmistama älypuhelin. Se on Nokia N810 Internet Tabletin seuraaja. Sen oletuskäyttöjärjestelmä, Maemo 5, on Linux-pohjainen käyttöjärjestelmä, joka kehitettiin alkujaan Nokia 770 Internet Tabletia varten. Se on ensimmäinen Nokia-laite, joka käyttää Texas Instrumentsin OMAP3 -mikroprosessoria, jossa on ARM Cortex-A8 -ydin. Toisin kuin sitä edeltäneet kolme Nokia Internet Tabletia, Nokia N900 on ensimmäinen Maemo-laite, joka sisältää matkapuhelintoiminnot (nelitaajuus GSM ja 3G UMTS/HSDPA).


title: Nokia N900

text: N900 toimii kannettavana internet-päätteenä, ja sisältää sähköpostin, verkkoselaimen ja pääsyn online-palveluihin, 5 megapikselin digitaalikameran still-kuvien tai videokuvan kuvaamiseen, kannettavan mediasoittimen musiikin ja videon toistoon, laskimen, pelikonsolin ja tekstieditorin, SMS-ominaisuudet sekä matkapuhelinominaisuudet joko matkapuhelinverkkoa tai VoIP:tä Internetin välityksellä käyttäen. Maemo tarjoaa X-terminaali-käyttöliittymän ydinkäyttöjärjestelmän kanssa toimimiseen.


title: Nokia N900

text: Se ensiesiteltiin Nokia Worldissa 2. syyskuuta 2009 ja julkaistiin 11. marraskuuta 2009 Yhdysvalloissa ja yhdeksässä Euroopan maassa.


title: Nokia N900

text: N900 julkaistiin Maemo 5:n rinnalla, antaen laittelle kaiken kaikkiaan edeltäjiään kosketusystävällisemmän käyttöliittymän sekä muokattavan kotinäytön, jossa yhdistyvät sovellusten kuvakkeet ja pikakuvakkeet. Maemo 5 tukee Adobe Flash Playerin versiota 9.4, ja sisältää useita ohjelmia, jotka on varta vasten suunniteltu mobiilialustaa varten, kuten uusi kosketusystävällinen mediasoitin.


title: Nokia N900

text: Nokia N900 julkistettiin 17. syyskuuta 2008 Nokian Ari Jaaksin pääpuhe-esityksen aikana. Maemo 5:n uudet tuetut ominaisuudet, kuten esimerkiksi matkapuhelinyhteydet 3G/HSPA-verkossa, TI OMAP3-suoritin ja korkearesoluutioisen kameran tuki, julkistettiin. Yhteensopivuudesta vanhempien Internet Tabletien kanssa ei mainittu eikä mitään aikataulua asetettu. Joulukuussa 2008 julkaistun Maemo 5:n ohjelmistokehityspakin esi-alphaversion kohteena oli yksinomaan OMAP3-arkkitehtuuri; se laittoi käyttöliittymän uuteen uskoon, lisäsi tuen laitteistopohjaiselle grafiikkakiihdytykselle ja muille toiminnoille, kuten matkapuhelinverkkoyhteyksille ja korkealaatuiselle kameralle, joita ei sen ajan Internet Tableteista löytynyt.


title: Nokia N900

text: Kehitysasteella ollessaan koodinimen Rover saaneen N900:n ensimmäinen kuva ja spesifikaatiot julkaistiin toukokuussa 2009. FCC:n hyväksyntädokumenttien julkaisu elokuussa 2009 vahvisti laitteen ja tarjosi toisen koodinimen RX-51. Nokia N900 julkistettiin virallisesti 2. syyskuuta 2009 Saksassa pidetyssä Nokia World 2009 -tilaisuudessa. Nokia sanoo sen olevan vaihe 4 5:stä Maemo-sarjan laitteista, joista ensimmäinen - Nokia 770 julkaistiin vuonna 2005.


title: Nokia N900

text: Laite oli aluksi saatavilla valikoiduilla alueilla marraskuusta 2009 alkaen (4. joulukuuta alkaen Yhdistyneessä kuningaskunnassa) vähittäismyyntihinnan ollessa 599 € Suomessa, Saksassa, Italiassa, Alankomaissa ja Espanjassa, 649 € Ranskassa, 2499 zł Puolassa, 5995 kr Ruotissa ja £499 Yhdistyneessä kuningaskunnassa, kaikki hinnat sisältäen arvonlisäveron. Yhdysvaltain vähittäismyyntihinta julkaisun aikaan oli $649 ilman myyntiveroa.


title: Nokia N900

text: Nokia N900:ssa on OMAP 3430 ARM Cortex A8, joka on Texas Instrumentsin valmistama järjestelmäpiiri (), joka pohjautuu 65 nanometrin CMOS-prosessiin. OMAP 3430 koostuu kolmesta mikroprosessorista; Cortex A8 kellotaajuudella 600 MHz (tukee kellotaajuuksia jopa 1,15 GHz saakka oikein toteutetun ylikellotuksen avulla), jota käytetään käyttöjärjestelmän ja sovellusten pyörittämiseen, Imagination Technologiesin valmistama PowerVR SGX 530 -grafiikkaprosessori, joka tukee OpenGL ES 2.0:aa ja pystyy tekemään jopa 14 MPolys/s ja TMS320C64x, digitaalinen signaaliprosessori, jonka kellotaajuus on 430 MHz ja se huolehtii kuvanprosessoinnista (kamera), äänen prosessoinnista (puhelinominaisuudet) ja tiedonlähetyksestä. TMS320C64x:n päätarkoitus on vapauttaa Cortex A8 ääni- ja videosignaalin prosessoinnista. Lisäksi joidenkin N900-laitteiden OMAP 3430 on onnistuneesti ylikellotettu jopa 1150 MHz saakka muokatun ytimen avulla sekä muokkaamalla ytimen virta-asetustiedostoa. Järjestelmällä on 256 MB omaa korkean suorituskyvyn keskusmuistia (Mobile DDR), jonka parina on käyttöjärjestelmän hallinnoima 768 MB:n sivutustila. Tämä tarjoaa yhteensä 1 GB:n verran virtuaalista muistia.


title: Nokia N900

text: Nokia N900:ssa on 3.5 tuuman (89 millimetrin) resistiivinen kosketusnäyttö, jonka resoluutio on 800 × 480 pikseliä (WVGA, 267 pikseliä tuumaa kohden). Sekä Nokian että Xorg.login mukaan se pystyy näyttämään jopa 65k väriä (565 RGB). Nokia N900:n kamera pystyy ottamaan 2592 × 1944:n pikselin kuvia ja siinä on Carl Zeissin optiikka, automaattinen tarkennus, kaksi LED-salamaa, videovalo ja paikkatietomerkintätuki. Nestekidenäyttö on transreflektiivinen mahdollistaakseen käytettävyyden erilaisissa kirkkaustiloissa, aina päivänvalosta pimeyteen. Haptista palautetta tarjotaan kosketusnäytön syötteeseen soveltamalla pieni tärinä tai ääni; käyttäjä voi valita, haluaako hän käyttää tätä ominaisuutta. Styluksen avulla käyttäjän syöte voi olla tarkempaa ja hän pääsee käsiksi pienimpiin käyttöliittymän kohteisiin. 3-akselinen kiihtyvyysanturi mahdollistaa ruudun suunnan vaihtamisen pysty- ja vaakasuunnan välillä tietyissä sovelluksissa, tai sitä voi käyttää käyttäjän syötteenä peleissä ja sovelluksissa. Kun kojelauta tai työpöytä on aktiivinen, laitteen kääntäminen vaaka-asennosta pystyasentoon aktivoi puhelinsovelluksen (ominaisuus, jonka käyttäjä voi myös halutessaan poistaa käytöstä). PR1.2-päivityksen avulla verkkosivustoja pystyy tarkastelemaan pystyasennossa. Ohjelmistonkehittäjät voivat halutessaan lisätä sovelluksiinsa pystyasentotuen. Etäisyyden tunnistinanturi ottaa näyttönäkymän ja kosketusnäytön pois käytöstä, kun laite tuodaan kasvojen lähelle puhelun aikana.


title: Nokia N900

text: Nokia N810:n nelirivinen liukunäppäimistö ja D-pad on korvattu Nokia N900:ssa kolmirivisessä taustavalaistulla liukunäppäimistöllä, jossa on nuolinäppäimet (ja kuten aiemmissakin Internet Tableteissa, näytöllä näkyvä näppäimistö on myös saatavilla). Englanninkielisen QWERTY-näppäinasettelun lisäksi liukunäppäimistö on saatavilla italiankielisellä, ranskankielisellä, saksankielisellä, venäjänkielisellä, tšekinkielisellä, pohjoismaisella (suomi, ruotsi), ja espanjankielisellä näppäinasettelulla. Nokia N900:ssa on ympäristön valoisuuden tunnistin, joka säätelee näytön kirkkautta ja aktivoi näppäimistön taustavalon. Käyttöjärjestelmän mukana tulee sanojenennustusohjelma, jonka voi määrittää käyttäjän mieltymysten mukaan (automaattinen iso kirjain, sanan lopun täydentäminen, automaattinen väli sanojen väliin).


title: Nokia N900

text:
Laitteessa on itsenäinen GPS vapaaehtoisella A-GPS-toiminnallisuudella ja Ovi Maps -sovellus on esiasennettuna. Ovi Maps tarjoaa tyypillisiä karttatoimintoja, kuten vaihtoehtoisia näkymiä (kolmiulotteiset maamerkit, satelliitti- ja hybridikartat), osoite-/paikkahaku ja reittisuunnittelu, vaikkakin siinä ei vielä ole vaihe vaiheelta -navigointia.
Takaosan 5 megapikselin kamerassa on automaattitarkennusominaisuus, kaksi LED-salamaa, 4:3 ja 16:9 -kuvasuhdevaihtoehdot ja 3x digitaalinen zoom. Tämän kameran polttoväli on 5.2 mm, valotusaukko on f/2.8, ja tarkennusalue on 10 cm:stä äärettömään. Se pystyy tallentamaan videokuvaa 848 × 480 pikselin resoluutioisena 25:n kehysnopeudella. Liukuva luukku suojaa linssiä kun sitä ei käytetä. Luukun avaaminen avaa kamerasovelluksen. Vaikkakin etuosan kamera pystyy tallentamaan jopa 640 × 480 pikselin videokuvaa ja esituotantoyksikköjä pystyi käyttämään videopuheluiden tekemiseen Google Talkin avulla, vähittäismyyntiyksikössä ei ollut mitään ohjelmistoa videopuheluiden tai videochatin tukea varten. PR1.2-OTA (over-the-air) -päivityksessä lisättiin Skype-videopuhelutuki ja otettiin käyttöön etupuolen kamera. Joidenkin ohjelmistopäivitysten avulla puhelin pystyy toistamaan/nauhoittamaan 720p:n videokuvaa.


title: Nokia N900

text: Kun pidät laitetta kädessäsi näytön ollessa itseesi päin; ylhäällä, vasemmalta oikealle, keinuvat painikkeet (jotka toimivat äänenvoimakkuuden säätönäppäiminä tai lähennys-/loitonnuspainikkeina asiayhteydestä riippuen), virtapainike ja kamerapainike. Virtapainikkeen painaminen tuo esiin valikon, josta käsin voi vaihtaa profiilia, ottaa käyttöön offline- eli lentokonetilan (joka poistaa käytöstä kaikki ulosmenevät signaalit), lukita laitteen (joko "turvallisesti", joka vaatii avainkoodin, tai yksinkertaisesti) sekä vaihtoehdon päättää nykyinen tehtävä.


title: Nokia N900

text: Koska Nokia N900:ssa on vähemmän fyysisiä painikkeita, se käyttää kosketusnäyttöä näyttääkseen painikkeita näytöllä, esimerkiksi puhelun hyväksymisen, hylkäämisen tai lopettamisen painikkeet.


title: Nokia N900

text: N900:ssa on mikrofoni ja stereokaiuttimet laitteen molemmilla puolilla. Siinä on myös 3.5 mm:n nelinapainen jakkiliitin, joka samanaikaisesti tarjoaa stereo audio -ulostulon ja joko mikrofonin sisääntulon tai videon ulostulon. PAL- ja NTSC-TV-ulostulo on mahdollista Nokia Video Connectivity Cable -kaapelin (mukana ostopaketissa) tai standardin TRRS -> 3x RCA -kaapelin avulla.


title: Nokia N900

text: Tietojen synkronointia, massamuistitilaa (asiakas) ja akun lataamista varten on High-Speed USB 2.0 USB Micro-B -liitin. Toisin kuin Nokian Internet Tabletien aiemmat versiot, Nokia N900:ssa ei ole käytössä USB On-The-Go (kyky toimia USB-isäntänä) oletuksena; tämä tehtiin siksi, että laite saatiin tuotantoon määräaikaan mennessä ja jotta USB-sertifiointi saataisiin. Yhteisö on pyrkinyt tuomaan tämän tuen myöhemmin laitteeseen ja tällä hetkellä sen mahdollistava ohjelmisto on beetatasolla.


title: Nokia N900

text: Sisäänrakennettu Bluetooth v2.1 tukee langattomia kuulokkeita ja HSP-profiilin avulla. Nokia N900 tukee A2DP-profiilin kautta laitteistoa, joka kykenee stereo audio -ulostuloon. Sisäänrakennettuja auton hands-free -sarjoja tuetaan HFP-profiilin avulla. Tiedostonsiirtoa (FTP) sekä kohteiden vastaanottamista (OPP) tuetaan. Laitetta voi etähallita AVRCP-profiilin avulla. Internet-yhteydet ns. tethering-tekniikan avulla mahdollistava DUN-, Bluetooth-näppäimistötuen vaatima HID- ja Bluetooth-verkkoyhteyksille tarkoitettu PAN-profiilia ei tueta, mutta ne voi ottaa käyttöön.


title: Nokia N900

text: Edellä mainitut laitteet voivat myös toimia FM-vastaanottimina, mahdollistaen FM-radion kuuntelemisen. N900:ssa on myös 88.1–107.9 MHz:n FM-lähetin, joka voi esimerkiksi soittaa musiikkia erillisen radion kautta. (Huomioi, että FM-vastaanottimen taajuusaluetta voi laajentaa jopa 76.0–107.9 MHz saakka yhteisön tukemien käyttöjärjestelmän muutosten avulla) Tämän lisäksi Nokia N900:ssa on Wi-Fi b/g -yhteystuki, joka tukee WEP-, WPA- ja WPA2 (AES/TKIP) -turvallisuusprotokollia.


title: Nokia N900

text: Nokia N900 voi synkronisoida Microsoft Outlookin kautta ActiveSyncin avulla sekä useiden muiden sähköposti- ja kalenteriasiakasohjelmien kanssa SyncML:n avulla Bluetoothin tai micro-USB:in välityksellä. Yhteystietoja voi vaihtaa vCard-tiedostomuodon avulla, jota useat sähköpostiohjelmat, mukaan lukien Evolution ja Microsoft Outlook, tukevat.


title: Nokia N900

text: Laitteessa on myös infrapunaportti (joka ei ole IrDA-yhteensopiva), jota voi käyttää yhdessä kolmannen osapuolen ohjelmiston kanssa muuntaakseen Nokia N900:n kaukosäätimeksi.


title: Nokia N900

text: N900:n mukana tulevan BL-5J (1320mAh) -akun kesto vaikuttaa erittäin riittämättömältä ja se ei kestänyt kokonaista työpäivää internet-yhteyden ollessa päällä ja puheluita soitettaessa. Lehdistötiedotteessa Nokia totesi, että heidän tavoitteenaan on ""[akku, joka kestää] yhden koko päivän täyttä käyttöä"" tai "Aina online-tilassa : Jopa 2-4 päivää (TCP/IP-yhdistettynä)" ja "Aktiivinen online-käyttö : Jopa 1+ päivä". Varhaisten käyttäjäkokemusten mukaan akunkesto vaihtelee 12 tunnista (Wi-Fi päällä, web-selailua, videoa ja hieman GPS:n käyttöä), noin kahteen päivään online-tilassa, mutta ei koko ajan käytössä. Arvo näyttää riippuvan kovasti käyttäjän valitsemista taustaohjelmista, aktiivista työpöydän vekottimista, pikaviestimien ja sähköpostin tarkastamisen aikavälistä, sekä matkapuhelinverkon signaalin laadusta (varsinkin 3G:n ollessa kyseessä) sekä joissakin tapauksissa ohjelmiston ohjelmointivirheistä. Nokia ilmoitti puheajaksi noin 9 tuntia GSM-verkossa ja 5 tuntia 3G-verkossa. Akunkestoa voi merkittävästi parantaa poistamalla GPS/A-GPS:n, Wi-Fin ja Bluetoothin käytöstä ja korvaamalla 3G:n 2G/GPRS:llä.


title: Nokia N900

text: Vaikkakin aiemmat Internet Tabletit käyttivät isompia akkuja (1500 mAh verrattuna N900:n 1320 mAh:iin), ne pohjautuivat vähemmän tehokkaaseen mikroprosessoriin. Nokia N810:n tyypillinen akunkesto on noin 7 tuntia jatkuvaa käyttöä, näytön ja Wi-Fin ollessa päällä. Periaatteessa N900:n kohdalla luvut ovat paljon isompia. Kolmansien osapuolien akkuja, joiden kapasiteetti on jopa 2400 mAh, on saatavilla N900:lle. On olemassa myös yhteisön tukemia muutoksia, joihin yleensä kuuluu kahden akun rinnakkainkytkentä, joita voi tehdä kolmannen osapuolen N900-yhteensopiville akuille, nostaakseen Nokia N900:n akunkeston jopa yli 3000 mAhiin.


title: Nokia N900

text: SIM-korttipaikka sijaitsee akun alla, jonne pääsee poistamalla Nokia N900:n takapaneelin. MicroSD(HC)-kortin paikka sijaitsee myös takapaneelin (mutta ei akun) alla. Takapaneelin poistamiseen ei tarvita mitään työkalua.


title: Nokia N900

text: Nokia N900:ssa on 32 gigatavua eMMC- ja 256 megatavua NAND-muistia, jota ei voi poistaa. Lisämuistia on saatavilla hot swap -tekniikkaa tukevan microSDHC-korttipaikan avulla, jonka on varmennettu tukevan jopa 64 gigatavua lisätilaa. Hot swap -teknologia perustuu magneettiseen anturiin, joka tunnistaa takakannen poistamisen, mikä aiheuttaa osion poistamisen käytöstä. MicroSDHD-kortti voidaan alustaa käyttämään mitä tahansa tuettua tiedostojärjestelmää, joita ovat esimerkiksi ext2, ext3, FAT16 ja FAT32.


title: Nokia N900

text: 32 gigatavun eMMC on jaettu kolmeen osioon:


title: Nokia N900

text: 256 MB:n NAND on alustettu käyttämään UBIFS-tiedostojärjestelmää ja se sisältää käynnistyslataajan, ytimen ja juurikansion "/" ja tyhjää tilaa siellä on noin 100 MB.


title: Nokia N900

text: Ohjelmat, jotka ovat isompia kuin 500 kB ja joissa on riippuvuuksia, tulisi säilöä /opt -kansioon, joka on symbolinen linkki /home/opt -kansioon ja näin ollen se sijaitsee 2 gigatavun ext3-osiossa. VFAT-osio on myös käytettävissä, mutta sitä tulee käyttää varoen, koska kyseinen osio poistuu käytöstä jos USB-kaapeli yhdistetään laitteeseen.


title: Nokia N900

text: Maemo 5, tunnettu myös nimellä Fremantle, on Nokia N900:n oletuskäyttöjärjestelmä. Maemo 5 on Nokian sovitus Linux-työpöytäympäristöstä taskukokoista laitetta varten. Käyttöliittymä on kokonaan muokattavissa: käyttäjä voi siirtää vekottimia ympäriinsä, lisätä/poistaa vekottimia, vaihtaa taustakuvaa ja lisätä pikakuvakkeita sovelluksiin. N900:n mukana tulee oletuksena suuri määrä sovelluksia, kuten esimerkiksi:Kolmannen osapuolen ohjelmistonkehittäjät ovat luoneet yli 1500 sovellusta (joista suurin osa on ilmaisia ladata ja käyttää). Sovellushallinnan kautta käyttäjät, jotka tarvitsevat enemmän irti laitteistaan, voivat myös ladata räätälöityjä ytimiä.


title: Nokia N900

text: Käyttöjärjestelmä käyttää upstartia käynnistysajan vähentämiseen.


title: Nokia N900

text: Sovellus nimeltä "Easy Debian" (suom. helppo Debian) asentaa sisäiseen muistiin Debian LXDE -kuvan, joka helpottaa sovellusten - kuten IceWeaselin (Firefox-selain) sekä OpenOffice.org-paketin — käyttöä Maemossa. LXDE-käyttöliittymän kautta voi suorittaa muita Synaptic-paketinhallintaohjelmistoon kuuluvia sovelluksia, kuten GIMP:iä, jotka ovat osa Debian-asennusta. Ohjelmistoja, kuten Stellarium tai zim-työpöytäwiki, voi myös lisätä Debianiin käyttämällä chroot-työkalua Maemossa Synapticin avulla tai apt-getin avulla komentoriviltä, ja kyseisiä sovelluksia voi sitten käyttää joko LXDE-työpöydän, ohjelmistonhallinnan kuvakkeiden tai työpöydän pikakuvakkeiden kautta. Tätä on käytetty jopa Hercules-suurtietokoneemulaattorin asentamiseen, jonka avulla puhelimessa on suoritettu MVS 3.8J:tä.


title: Nokia N900

text: Nokia N900:ssa ei ole "operaattorivalikkoa" (tai SIM-sovellustyökalupakkia), joten ei ole mahdollista käyttää mitään palveluja, mitkä vaativat sitä. Esimerkkejä ongelmista:Nokia tarjoaa usein uusia N8- tai E7-laitteita takuukorvikkeina N900-laitteille. Vaikkakin takuuehdot ja kuluttajan oikeudet vaihtelevat hallintoalueiden välillä, käyttäjät ilmoittavat onnistuneesti hylänneensä tarjoukset ja vaatineensa N900:aa korvikkeeksi ainakin Euroopan unionin alueella ja Intiassa niinkin äskettäin kuin elokuussa 2011. Omistajat, jotka eivät voi olla varmoja, että saavat N900:n takuukorvikkeena, usein yrittävät joko korjata omat laitteensa tai myydä Nokian tarjoaman takuukorvikelaitteen ostaakseen N900:n sen sijaan.


title: Nokia N900

text: N900:n etäisyyden tunnistinanturi, joka on suunniteltu lukitsemaan kosketusnäyttö puhelimen ollessa käyttäjän korvaa vasten estääkseen puhelimen käytön vahingossa, lukitsee näytön tahattomasti kirkkaassa valossa (yleensä ulkoilmassa) kun soitetaan puhelu tai puheluun vastataan. Nokia on tunnustanut, että kyse on "laitteistoviasta", jota ei pystytä ratkaisemaan. Poistaakseen näytön lukituksen puhelun aikana, laitteen oikealla puolella sijaitsevaa käsinkosketeltavaa lukituksen poistopainiketta voi käyttää. Tämä kuitenkin pitää kosketusnäytön aktiivisena ja tahaton puhelinnäppäinten painaminen on mahdollista, kun puhelimeen puhutaan. Tätä ongelmaa on väitetty näytönsuojuskalvojen viaksi, mutta kuitenkin N900-käyttäjät, jotka eivät käytä näytönsuojuksia, ovat myös törmänneet kyseiseen ongelmaan.


title: Nokia N900

text: N900:n MicroUSB (lataus)-portti on erittäin hauras. Jotkut ovat onnistuneesti korjanneet tämän ongelman epoksiliimalla tai juottamalla USB-portin kiinni emolevyyn.


title: Nokia N900

text: SIM-kortin lukija saattaa myös olla huonosti juotettu alustaan. Useita N900-laitteita vaivaa ongelma, että SIM-kortin tunnistaminen epäonnistuu. Käyttäjät saattavat pystyä korjaamaan tämän laittamalla jotakin GSM-aiheisten sirujen ja kuoren väliin.


title: Nokia N900

text: Toukokuussa 2010 julkistettiin, että Nokia N900 tulee olemaan viimeinen kannettava yhteydenpitolaite, joka käyttää Maemo 5 -käyttöjärjestelmää, jonka MeeGo korvaa. Nokia tulee tarjoamaan päivityksiä N900:lle tarpeen mukaan.


title: Nokia N900

text: Vaikkakin siirtymä seuraajakäyttöjärjestelmä MeeGoon on mahdollista, tämä kiinnostanee lähinnä ohjelmistonkehittäjiä eikä kuluttajia, koska se ei ole Nokian virallisesti tukema. Käyttäjäyhteisössä on ollut kiinnostusta MeeGo-kehitysten takaisinsiirtämiseen N900:n Maemo-alustalle ja tämä tekee siitä laitteen, joka kiinnostaa laajempaa avoimen lähdekoodin yhteisöä enemmän kuin kuluttajia.


title: Nokia N900

text: MeeGo-käyttöjärjestelmän voi ladata, mutta Nokia ei tue sitä virallisesti. Nokia tapasi sanoa, että MeeGo on Maemon seuraaja uusissa laitteissa; kuitenkin 11. helmikuuta 2011 Nokia ilmoitti keskittyvänsä pääasiallisesti yhteistyöhönsä Microsoftin kanssa. MeeGo-kehitystä ei lopeteta ja yksi MeeGo-laite julkaistaan vuonna 2011.


title: Nokia N900

text: Keväällä 2011 Nokian MeeGo-käyttöjärjestelmän tuotepäällikkö Jukka Eklund ilmoitti, että Mika Leppisen johtama Nokia-ryhmä kehittää ohjelmistonkehittäjille suunnatun MeeGo 1.2 -version. Tämän nimenomaisen julkaisun kohteena on tehdä puhelimesta käyttökelponen ohjelmistonkehittäjä-/hakkeri-ihmiselle, ei niin ikään tavallisille loppukäyttäjille.


title: Nokia N900

text: Syyskuun 2011 ilmoitus, että Intel ja Linux Foundation hylkäisivät MeeGon Tizenin hyväksi sai ohjelmistonkehittäjäyhteisön vakavasti harkitsemaan MeeGon tulevaisuutta N900-laitteessa.


title: Nokia N900

text: Nitdroid-projekti, joka siirtää Android-käyttöjärjestelmän muille laitteille vaihtoehtoiseksi käyttöjärjestelmäksi, on myös saatavilla N900:lle. Kuitenkin edistystä äänipuheluiden toimintakuntoon saattamiseksi on tapahtunut hyvin vähän, ja aktiivisin kehittäjä, joka käyttää internetissä nimimerkkiä "e-yes", on siirtynyt kehittämään muille laitteille, kuten Nokia N9:lle.


title: Love & Devotion

text: Love & Devotion on ruotsalainen elektronista musiikkia esittävä naisduo. Duon muodostavat Pia Hillgard ja Maria Frennberg.


title: Love & Devotion

text: Duon ensimmäinen single "Can't Get Enough" julkaistiin vuonna 1996. Seuraavana vuonna julkaistiin duon studioalbumi "So Good", joka myi kultaa Australiassa, Tanskassa ja Etelä-Afrikassa.


title: Arnold Layne

text: Arnold Layne oli Pink Floydin ensimmäisen, maaliskuussa 1967 julkaistun singlen A-puoli. Tyylillisesti kappale edustaa varhaista psykedeelistä rockia. "Arnold Layne" nousi kiistanalaisesta transvestismiaiheestaan ja BBC:n asettamasta soittokiellosta huolimatta parhaimmillaan Britannian singlelistan sijalle 20. Laulun kirjoitti Pink Floydin laulajana ja kitaristina vuoden 1968 alkuun asti toiminut Syd Barrett.


title: Arnold Layne

text: Laulun nimihenkilö Arnold Layne on transvestiitti, joka pukeutuu pyykkinaruilta varastamiinsa naisten vaatteisiin jääden kuitenkin lopulta kiinni. Sanoitus perustuu ilmeisesti tositapahtumiin. BBC ei hyväksynyt tarinaa transvestiitistä, vaan asetti laulun soittokieltoon.


title: Jesse Joronen

text: Jesse Joronen (s. 21. maaliskuuta 1993 Rautjärvi) on suomalainen jalkapallomaalivahti, joka edustaa Tanskan Superliigassa pelaavaa FC Kööpenhaminaa.


title: Jesse Joronen

text: Jorosen kasvattajaseura on Simpeleen Urheilijat, jonka edustusjoukkueessa hän pelasi ensimmäisen kerran jo 13-vuotiaana Inkeroisten Purhaa vastaan. Simpeleläisten lisäksi Joronen oli juniorivuosinaan lainassa Rakuunat Junioreissa 2007 ja Lappee JK:ssa 2008. Vuonna 2009 Joronen siirtyi Englannin Valioliigan Fulhamin organisaatioon. Fulham ei ollut ainoa Jorosesta kiinnostunut Valioliigaseura, sillä myös Liverpool teki hänelle tarjouksen.


title: Jesse Joronen

text: Joronen teki alun perin kolmivuotisen sopimuksen Fulhamin kanssa, jota jatkettiin kahdella vuodella vuonna 2012. Saman vuoden lokakuussa hänet lainattiin Englannin konferenssin eteläisen aluesarjan Maidenhead Unitediin. Helmikuussa 2013 Joronen lainattiin puolestaan konferenssin pääsarjan Cambridge Unitediin, mutta hän palasi ainoastaan päivän lainasopimuksen julkistamisen jälkeen takaisin Fulhamiin, sillä hän ei halunnut olla seurassa vaihtopelaajana.


title: Jesse Joronen

text: Toukokuussa 2013 Joronen siirtyi lainasopimuksella Suomeen, Veikkausliigan FC Lahteen. Hän ehti pelata Lahdessa 18 liigaottelussa ennen paluutaan elokuussa Fulhamiin.


title: Jesse Joronen

text: Maajoukkuetasolla Joronen debytoi alle 15-vuotiaiden maajoukkueessa vuonna 2008 Ruotsia vastaan. Hänellä on kokemusta myös muiden eri ikäluokkien poikamaajoukkueista sekä Suomen alle 21-vuotiaiden maajoukkueesta. Ensimmäisen A-maaottelunsa Joronen pelasi King's Cupissa tammikuussa 2013 Thaimaata vastaan.


title: Semihot Ruudolf Megamixtape

text: Semihot Ruudolf Megamixtape on rap-artisti Ruudolfin vuonna 2006. julkaistu mixtape. Mixtapen julkaisi Monsp Records. Albumin kansi jäljittelee Dr. Dren "The Chronic" -albumin kantta.


title: Komentosilta

text: Komentosilta on alue tai huone, josta alusta johdetaan. Aluksen ollessa liikkeellä sillalla on "vahtiupseeri", jota normaalisti avustaa "vahti". Tärkeimmissä asioissa aluksen "kapteeni" on sillalla apunaan vahtiupseeri ja vahti sekä toisinaan "luotsi" esimerkiksi satamaan tultaessa tai sieltä lähdettäessä.


title: Komentosilta

text: Ruorihytti on pieni erillinen alue komentosillalla, jossa aiemmin on ollut aluksen ruori käyttäjineen. Nykyään komentosillalle ei rakenneta erillistä ruorihyttiä.


title: Mr. Universum EP

text: Mr. Universum EP on rap-artisti Ruudolfin vuonna 2007 julkaistu EP. Se julkaistiin vain vinyylinä ja siitä otettiin 500 kappaleen painos.


title: Välimeren-laivasto

text: Välimeren laivastolla tarkoitetaan Välimerelle tai sen lähistölle sijoitettua laivastoa. Euroopan maista ainoastaan Ranskalla ja Espanjalla on satamia sekä Atlantilla että Välimerellä. Tämän lisäksi pysyviä laivastoja Välimerellä on suurvalloilla.


title: Luettelo vuoden 1984 miehittämättömistä avaruuslennoista

text: 1984 tehtiin eräs avaruusaikojen ennätysmääriä satelliittien laukaisujen määrässä, 169 laukaistua satelliittia ja vain yhden menetys laukaisun epäonnistumisessa. Vuosi oli Reaganin hallinnon varustelun ja vastavarustelun huippuvuosia myös avaruustekniikassa.


title: Brittiläinen Välimeren-laivasto

text: Brittiläinen Välimeren-laivasto oli osa Britannian Kuninkaallista laivastoa, joka oli pääosan olemassaoloajastaan tärkeä osa Yhdistyneen kuningaskunnan merimahtia. Laivaston tehtävänä oli suojata tärkeitä yhteyksiä emämaan ja itäisten siirtomaiden välillä. Välimeren laivaston komentaja nimettiin ensimmäisen kerran 1665, ja laivasto lakkautettiin 5. kesäkuuta 1967.


title: Brittiläinen Välimeren-laivasto

text: Laivaston vahvuus ensimmäisen maailmansodan alkaessa oli taisteluristeilijät "HMS Inflexible", "HMS Indomitable" ja "HMS Indefatigable", joiden 12 tuuman tykit takasivat laivastolle ylivoiman alueella. Lisäksi vahvuuteen kuuluivat panssariristeilijät "HMS Defence", "HMS Duke of Edinburgh", "HMS Black Prince" ja "HMS Warrior", neljä kevyttä risteilijää ja kuusitoista hävittäjää.


title: Brittiläinen Välimeren-laivasto

text: Laivaston päämaja sijaitsi 1930-luvun puoliväliin saakka Maltalla, joka oli myös sen tärkein tukikohta ja joka kuului brittiläisen imperiumin alueisiin vuodesta 1814. Laivasto siirtyi Aleksandriaan hieman ennen toisen maailmansodan puhkeamista, koska Malta oli liian lähellä Italian ilmavoimien tukikohtia.


title: Brittiläinen Välimeren-laivasto

text: 1960-luvulla laivaston merkitys väheni brittiläisen imperiumin supistuessa valtioiden itsenäistyessä. Merkitystä vähensi myös kylmän sodan aiheuttama painopisteen muutos Pohjois-Atlantille.


title: Brittiläinen Välimeren-laivasto

text: Laivastoa supistettiin koko 1960-luvun alun ajan, ja 1966 laivastolla ei toisinaan ollut lainkaan saattokelpoisia aluksia käytettävissään. Välimeren-laivasto lakkautettiin kesäkuussa 1967.


title: Hiostuskapalo

text: Hiostuskapalo on aiemmin lääketieteessä käytetty kangaskääre, jonka avulla potilas pyrittiin saamaan hikoilemaan tai jolla hänen hermojaan yritettiin rauhoittaa. Aluksi lakana kastettiin huoneenlämpöiseen veteen ja kierrettiin valumattomaksi. Lakana levitettiin vuoteelle ja potilas asetettiin sen päälle, minkä jälkeen lakana käärittiin potilaan ympärille kaulaa myöten. Tämän jälkeen potilas peitettiin tiiviisti villahuovalla ja hänen annettiin maata 1–2 tuntia. Tarpeen vaatiessa päähän voitiin asettaa kylmään veteen kastettu jäähdyttävä kääre.


title: Hiostuskapalo

text: Hiostuskapalon vastakohta oli jäähdytyskapalo, jolla kuumeisen potilaan ruumiinlämpöä pyrittiin alentamaan. Jäähdytyskapalo valmistettiin hiostuskapalon tavoin, mutta potilaan annettiin maata siinä vain 4–5 minuuttia. Sen jälkeen kääre vaihdettiin ja potilas lepäsi uudessa kääreessä 10 minuuttia. Kääre vaihdettiin vielä kerran uudelleen ja potilas oli sen sisässä 15–20 minuuttia.


title: David Elm

text: David Elm (s. 10. tammikuuta 1983 Broakulla, Ruotsi) on ruotsalainen jalkapalloilija, joka edustaa Englannin Valioliigassa pelaavaa Fulhamia. Hän on pelipaikaltaan hyökkääjä.


title: David Elm

text: Hänen nuoremmat veljensä ovat myös jalkapalloilijoita, Rasmus Elm ja Viktor Elm.


title: David Elm

text: Elm on suuri Kent- ja Bruce Springsteen-fani.


title: Tabellikomissio

text: Tabellikomissio oli Ruotsissa 1756 perustettu toimielin, joka oli ylin taulustolaitosta eli tabellilaitosta hoitava viranomainen. Sille kuului koko maata koskevien väestötilastojen laadinta. Tabellikomissio oli maailman ensimmäinen tilastovirasto, jonka virallinen nimi oli "Statistiska tabellkommissionen för tabellverket". Ruotsissa tabellikomission toiminta jatkui vuoteen 1858, jolloin väestötilastoa alkoi laatia Tilastollinen päätoimisto (). Suomen ja Ruotsin eron jälkeen tabellikomission tehtäviä hoiti Suomessa senaatin kamari- ja tilintekotoimituskunta, jolta tehtävät siirrettiin 1865 väliaikaiselle tilastolliselle toimistolle. Siitä muodostettiin 1884 Tilastollinen päätoimisto, josta 1971 tuli Tilastokeskus.


title: Free Jimmy

text: Free Jimmy () on norjalainen tietokoneanimaatiolla toteutettu elokuva vuodelta 2006. Englanninkielinen versio on vuodelta 2008. Elokuva on saatavana myös suomenkielisin tekstein varustettuna DVD-versiona. Tragikoominen ja ahdistava, runsaasti väkivaltaa sisältävä elokuva on tarkoitettu aikuisille ja siinä käsitellään mustan huumorin keinoin kipeitä asioita, mm. rikollisuutta, huumeita, eläinten oikeuksia ja kansalaisaktivismia.


title: Free Jimmy

text: Jimmy on kurjan venäläisen sirkuksen norsu, jota hallitaan antamalla sille erilaisia huumeita ja joka on siksi tullut niistä täysin riippuvaiseksi. Jimmy karkaa ja sirkuksessa työskentelevä hämäräperäinen RoyArnie alkaa etsiä sitä yhdessä pikkurikollisten ystäviensä kanssa. Paljastuu, ettei RoyArnien motiivina ole suinkaan eläinrakkaus, vaan Jimmyn nahan alle piilotettu miljoonan arvoinen huume-erä, johon RoyArnie haluaa päästä käsiksi rahoittaakseen sen avulla unelmansa omasta sirkuksesta.


title: Free Jimmy

text: Huume-erästä on tietoinen myös Saamelaismafia (lapinpukuihin sonnustautuneita moottoripyöräjengiläisiä), joka seuraa RoyArnieta kumppaneineen. Kolmantena joukkiona samoilla jäljillä on militanttien eläinaktivistien ryhmä, joka toivoo Jimmystä symbolia koko taistelulleen. Vielä neljäskin porukka, joukko metsästysretkellä olevia maalaismiehiä, sekaantuu tapahtumien kulkuun.


title: Free Jimmy

text: Karkumatkallaan Jimmy tapaa hirven, joka auttaa Jimmyä tämän vieroitusoireiden yli. Eläimet ystävystyvät ja Jimmy pääse eroon huumeista. Takaa-ajajat kuitenkin löytävät sen. Syntyy sekasorto, jossa suurin osa takaa-ajajista saa surmansa. Lopulta Jimmykin kuolee raivostuneen eläinaktivistin ampuessa sitä takapuoleen, johon huume-erä on piilotettu. Hirvi hautaa kuolleen ystävänsä aiheuttamalla kivivyöryn. RoyArnie ei tiedä Jimmyn kohtaloa vaan jatkaa elokuvan lopussa epätoivoisesti tämän etsimistä.


title: Timosen ruukki

text: Timosen ruukki toimi Pudasjärvellä Hirvaskosken kylässä vuosina 1842–1877. Ruukin perustivat oululaiset porvarit A. W. Ramberg, C. Ramberg ja J. S. Åström. Ruukki valmisti rautaa lähiseudun järvistä nostetusta järvimalmista. Valmiit tuotteet kuljetettiin joko maanteitse Ouluun tai sitten Iijokea pitkin. Ruukin yhteydessä oli myös Timosen tai Hirvaskosken sahan nimellä tunnettu sahalaitos.


title: Timosen ruukki

text: Rambergin suku myi osuutensa ruukista 1857 Leonard Candelinille ja A. Ekmanille. Ruukki oli Herman Nordbladin johtamana käynnissä aina vuoteen 1877 saakka jolloin se lopetti toimintansa tulipalon seurauksena. Ruukin toiminnan loppuaikoina sahaustoiminta oli jo merkittävämpää kuin raudanvalmistus. Ruukki omisti noin 3 000 hehtaaria metsää ja nämä alueet siirtyivät sitten puutavarayhtiöiden haltuun.


title: Timosen ruukki

text: Ruukin yhteydessä oli myös kapea, todennäköisesti kaksisulkuinen kanava joka rakennettiin 1840-luvulla. Tämä kanava oli tarkoitettu lähinnä ylimääräisen veden juoksuttamiseen mutta sitä käytettiin myös veneliikenteessä. Nykyisin kanavasta on jäljellä enää maatunut uoma.


title: Jonathan Greening

text: Jonathan Greening (s. 2. tammikuuta 1979 Scarborough) on englantilainen jalkapalloilija, joka edustaa Englannin mestaruussarjassa pelaavaa Barnsleytä lainasopimuksella Nottingham Forestista. Hän on pelipaikaltaan keskikenttäpelaaja.


title: Sopimussakko

text: Sopimussakko on ennalta sovittu rahallinen tai luontoissuorituksena suoritettava korvaus, jonka velallinen lupautuu suorittamaan velkojalle tekemänsä sopimusrikkomuksen seurauksena. Rahallisen korvauksen yhteydessä voidaan sopia viivästyskorosta. Luonteeltaan sopimussakko on vahingonkorvaus. Sen lähikäsitteitä ovat käsiraha, menettämisseuraamus ja rikkojaisraha.


title: Sopimussakko

text: Sopimussakon oikeusvaikutukset riippuvat siitä, mitä sopimukseen on kirjattu. Yleensä velallisen suoritusvelvollisuuden edellytyksenä on sopimusrikkomuksen ilmeneminen; mitään muuta ei edellytetä, eikä velkojan tarvitse esimerkiksi osoittaa hänelle syntynyttä vahinkoa. Yleensä on sovittu niin, että sopimussakko on sekä korvauksen alaraja että yläraja, eikä velkoja voi vaatia lisäkorvausta kärsimänsä vahingon ylittäessä sopimussakon määrän. Lakiin varallisuusoikeudellisista oikeustoimista (228/1929, 36 §) nojautuen tuomioistuin voinee sovitella korvausta niin ylös- kuin alaspäinkin korvauksen ja vahingon epäsuhdan perusteella. Sopimussakkoa ei joudu suorittamaan, jos sopimusrikkomus on velkojan aiheuttama. Suoritusvelvollisuuden voi poistaa lähinnä vain ylivoimainen este eli force majeure.


title: Mokomokai

text: Mokomokai tarkoittaa irtileikattua ja säilöttyä ihmisen päätä, jollaisia tavattiin Uuden-Seelannin maorien keskuudessa. Mokomokait yleistyivät 1800-luvulla muskettisotien aikana, jolloin maorit käyttivät päitä ostaakseen eurooppalaisilta aseita keskinäisiä taisteluitaan varten. Viime aikoina Uuden-Seelannin ulkopuolelle päätyneitä mokomokaita on vaadittu palautettaviksi maahan.


title: Mokomokai

text: Mokomokait valmistettiin kuolleiden sotureiden päistä. "Moko" tarkoittaa kasvotatuointeja, jotka olivat tuolloin hyvin yleisiä maoreilla. Aivot ja silmät poistettiin ja niiden tilalle jäänyt tyhjä tila täytettiin kumilla tai paperimassalla. Pää keitettiin ja savustettiin, minkä jälkeen se jätettiin useiksi päiviksi kuivumaan aurinkoon. Kuivattamisen jälkeen pää käsiteltiin hainmaksaöljyllä. Sen jälkeen sitä säilytti yleensä kuolleen perhe. Mokomokaita käytettiin erilaisissa uskonnollisissa rituaaleissa.


title: Mokomokai

text: Ensimmäinen eurooppalaisten käsiinsä saama mokomokai oli James Cookin mukana matkanneen James Banksin vuonna 1770 saama 14-vuotiaan pojan pää. Ei tosin ole täyttä varmuutta siitä, oliko kyseinen pää tatuoitu vai ei. Sydneyssä oli myynnissä eräs varastettu mokomokai vuonna 1811. Tarinan mukaan varsinainen kauppa alkoi 1820-luvulla, kun eurooppalaiset kutsuivat kristinuskoon kääntyneen Hongi-nimisen maoripäällikön Englantiin. Tatuoitu maori kiehtoi englantilaisia ja hän sai kuninkaalta paljon lahjatavaraa. Matkalla takaisin Hongi vaihtoi saamansa tavarat aseisiin, jotka hän sitten kuljetti Uuteen-Seelantiin.


title: Mokomokai

text: 1800-luvun alussa eurooppalaisten kanssa tekemisissä olleet maorit saivat länsimaisia aseita käyttöönsä. Nämä maoriheimot alkoivat sotia muita vastaan käyttäen teknistä ylivoimaansa hyödykseen. Tästä alkoivat niin sanotut muskettisodat, kun muutkin maoriheimot yrittivät saada käsiinsä länsimaisia aseita. Mokomokaita myytiin eurooppalaisille ja amerikkalaisille museoille ja yksityiskokoelmiin. Maorit valmistivat lopulta mokomokaita tatuoimalla esimerkiksi orjia ja vankeja ja sitten tappamalla nämä. Mokomokaiden myynnin huippu oli vuosina 1820–1831. Vuonna 1831 Australian brittiläinen kuvernööri kielsi mokomokaiden ostamisen. 1840 sovitun Waitangin sopimuksen jälkeen mokomokaiden ja mokojen käyttö vähentyi, mutta pienimuotoinen kaupankäynti mokomokailla jatkui useita vuosia eteenpäin.


title: Mokomokai

text: Horatio Gordon Robley oli Britannian armeijan upseeri, joka palveli Uudessa-Seelannissa maorisotien aikana 1860-luvulla. Robley oli kiinnostunut etnologiasta ja tatuointitaiteesta. Hän keräsi 35:n mokomokain kokoelman, jonka hän yritti myöhemmin myydä Uuden-Seelannin hallitukselle tuhannen punnan hintaan. Hallitus ei kuitenkaan ollut kiinnostunut tarjouksesta, ja hän päätyi myymään kokoelmansa Yhdysvaltoihin American Museum of Natural Historyn kokoelmiin 1 250 punnalla.


title: Mokomokai

text: Uudessa-Seelannissa on kampanjoitu päiden palauttamisen puolesta. Satoja mokomokaita on eri maiden museoissa ja yksityisissä kokoelmissa. Museot pelkäävät joutuvansa luopumaan kaikista mokomokaista, jos yksittäisten mokomokaiden luovuttamiseen suostutaan. Päiden hautaamista kannattavien mielestä päitä tutkimalla ei enää tehdä uusia löytöjä, mutta monet etnologit eivät jaa tätä käsitystä.


title: Sinikka

text: Sinikka on suomalainen naisen etunimi, joka on muodostettu värin nimestä sininen. Nimen on tehnyt tunnetuksi Eino Leino, jonka vuonna 1907 kirjoittamassa "Lalli" -näytelmässä se esiintyy päähenkilön tyttären nimenä.. Myöhemmin nimestä on syntynyt myös lyhennelmä Sini. Nimi Sinikka on 1900-luvun alusta vuoden 2009 loppuun mennessä annettu 55 081 henkilölle.


title: Miettusen hallitus

text: Miettusen hallitus voi viitata seuraaviin hallituksiin, joissa Martti Miettunen oli pääministerinä:


title: Kekkosen hallitus

text: Kekkosen hallitus voi viitata seuraaviin hallituksiin, joissa Urho Kekkonen oli pääministerinä:


title: Cajanderin hallitus

text: Cajanderin hallitus voi viitata seuraaviin hallituksiin, joissa Aimo Kaarlo Cajander oli pääministerinä:


title: Fagerholmin hallitus

text: Fagerholmin hallitus voi viitata seuraaviin hallituksiin, joissa Karl August Fagerholm oli pääministerinä:


title: Andrianampoinimerina

text: Andrianampoinimerina (vuoteen 1794 saakka Ramboasalama, 1740–1810) oli madagaskarilaisten Ambohimangin ja Imerinan valtioiden hallitsija.


title: Andrianampoinimerina

text: Ramboasalama kuului Imerinaa 1300–1400-luvulta lähtien hallinneeseen sukuun. Vuosina 1787–1794 hän oli Ambohimangin hallitsija. Vuonna 1794 hän valtasi Antananarivon ympäristöineen ja julistautui Imerinan hallitsijaksi nimellä Andrianampoinimerina. Hän aloitti Madagaskarin valtiollisen yhdistämisen sotien, kuningassukujen välisten naimakauppojen ja muiden etnisten ryhmien kanssa solmittujen liittosopimusten avulla.


title: Andrianampoinimerina

text: Andrianampoinimerina jakoi Imerinan kuuteen provinssiin, lopetti feodaaliruhtinaiden väliset yhteenotot ja rajoitti heidän valtaansa. Hän määräsi tarkat verot ja tullimaksut sekä kehitti oikeusjärjestelmää, maatalouden keinokastelua, käsityöammatteja ja kaupankäyntiä.


title: Andrianampoinimerina

text: Andrianampoinimerinan seuraaja oli hänen poikansa Radama I, joka vuonna 1818 julistautui Madagaskarin kuninkaaksi.


title: Auran hallitus

text: Auran hallitus voi viitata seuraaviin hallituksiin, joissa Teuvo Aura oli pääministerinä.


title: Kallion hallitus

text: Kallion hallitus voi viitata seuraaviin hallituksiin, joissa Kyösti Kallio oli pääministerinä:


title: Karjalaisen hallitus

text: Karjalaisen hallitus voi viitata seuraaviin hallituksiin, joissa Ahti Karjalainen oli pääministerinä


title: Myllyrannan ruukki

text: Myllyrannan ruukki toimi 1838–1859 Utajärven Niskan kylässä (nykyisen Vaalan puolella). Ruukin perusti oululainen lääninkamreeri Carl Gustaf Bergbom. Ruukki valmisti rautaa lähiseudun järvistä kerätystä järvimalmista ja se työllisti 10-14 henkilöä. Ruukkiin kuului kaksipiippuinen harkkohytti ja kankirautapaja. Ruukki sijaintipaikka oli kuitenkin huono ja se kamppaili jatkuvasti taloudellisissa vaikeuksissa. Raudan sulatuksessa tarvittavaa puuhiiltä ei saatu riittävästi ja niinpä Bergbom joutui perustamaan kaksi apuhyttiä sellaisiin paikkoihin joissa hiiltä oli paremmin saatavilla.


title: Myllyrannan ruukki

text: Vuonna 1848 Bergbom perusti ruukin apuhytiksi "Kiveskosken harkkohytin" Paltamoon Kivesjärvestä Oulujärven Varislahteen laskevan Varisjoen varrelle. Vuonna 1852 toimintansa aloittanut apuhytti perustettiin koska Kivesjärven järvimalmista valmistettu rauta oli vähärikkistä eikä se muuttunut hauraaksi kylmässä. Apuhytissä valmistetut rautaharkot kuljetettiin edelleen Myllyrannan ruukin kankipajalle. Kiveksen apuhytti oli toiminnassa vuoteen 1859 saakka. Vuonna 1859 kilometrin päähän Kiveksen harkkohytistä Varisjoen Variskoskelle (nykyinen Hotellikoski) alettiin rakentaa uutta masuunia koska Paltamon alueelta oli saatavissa parempilaatuista järvimalmia ja myös ruukin tarvitsemaa puuhiiltä oli helpommin saatavissa. Tämän masuunin oli tarkoitus korvata Myllyrannan ruukki ja sen apuhytit. Uuden ruukin rakennustyöt jäivät kuitenkin kesken kun rakennustöissä paljastui väärinkäytöksiä ja ruukkiyhtiö teki konkurssin.


title: Myllyrannan ruukki

text: Toinen apuhytti perustettiin 1844 Saaresjoelle. Hyttiin kuului kaksipiippuinen harkkouuni, hiilihuone, pato ja asuinrakennus. Tämän hytin toiminta päättyi 1850-luvulla koska siellä valmistettu rauta oli haurasta kylmässä ja valmiiden harkkojen kuljetus Myllyrannan ruukkiin oli hankalaa.


title: Myllyrannan ruukki

text: Vuonna 1852 ruukki siirtyi yhtiölle jossa osakkaina olivat Bergbomin ohella J. A. Fellman, O. M. Rinman, C. Herlofson, H. Hedmanson, N. I. A. Hamer ja C. H. Krohn. Ruukin toiminnan loppuvaiheissa sen hankki 1859 perustettu "Myllyrannan Pietarilainen Rautatehdas- ja Sahayhtiö". Ruukki ja siihen kuuluneet Kiveksen ja Saaresjoen harkkohytit myytiin 1859 pakkohuutokaupalla venäläselle yhtiölle ja seuraavana vuonna ne siirtyivät oululaisen in uittopäällikkö Viktor Åkerblomille. Ruukin hallussa oli 1860 noin 4 000 hehtaaria maata Utajärven ja Paltamon alueella. Ruukin maita siirtyi sitten kauppahuone J. W. Snellman G:sonille ja myöhemmin niitä omisti Ab Uleå Oy.


title: Myllyrannan ruukki

text: Myllyrannan ruukin päärakennus purettiin 1919 ja siitä on jäljellä enää kivijalka. Vuonna 1860 rakennettu voimakanava on edelleen nähtävissä ja sen alkupäässä näkyvät 1860 rakennetun sahan kiviset perusmuurit sekä padon rauniot. Ruukin harkkouunien, pajojen ja patolaitteiden säilyneet jäänteet ovat jääneet 1951 rakennetun Jylhämän voimalaitoksen patovallin ja patoaltaan alle.


title: Myllyrannan ruukki

text: Kiveskosken harkkohytin rakennukset ovat hävinneet ja jäljellä on vain raudanvalmistuksessa syntyneitä kuona- ja hiilikasoja sekä jonkin verran maapengerryksiä. Harkkohytin paikalla toimi myöhemmin saha ja mylly. Tämä Hakasuon mylly on nykyisin kunnostettu ja alueella on myös kesäjuhlien raudanvalmistusnäytöksiä varten rakennettu rautahytin kopio. Hotellikosken kesken jääneestä ruukista on jäljellä masuunin perustus, rakennuksen kivijalka ja padon jäännöksiä. Toisesta, Saaresjoen harkkohytistä on jäljellä vain harkkouunin perustuskumpare, kuonakasoja sekä padon jäänteitä.


title: Ingmanin hallitus

text: Ingmanin hallitus voi viitata seuraaviin hallituksiin, joissa Lauri Ingman oli pääministerinä:


title: Elvi

text: Elvi on suomalainen naisen etunimi, Elviira-nimen lyhentymä.


title: Elvi

text: Elviiran nimipäivä on suomalaisessa almanakassa vuodesta 1929 lähtien ollut 27. kesäkuuta.


title: Elvi

text: Suomessa nimi Elvi on vuoden 2009 loppuun mennessä annettu 11 911 henkilölle


title: Pussy (kappale)

text: ”Pussy” on ensimmäinen singlejulkaisu Rammsteinin kuudennelta albumilta "Liebe ist für alle da". Single julkaistiin 18. syyskuuta 2009. Kappaleen aiheena on seksiturismi. Singlen b-puolena julkaistaan uuden albumin kappale ”Rammlied”. ”Pussy” julkaistaan digipakina, rajoitetun painoksen digipakina (sisältää julisteen), sekä 12 ja 7 tuuman vinyylinä.


title: Pussy (kappale)

text: Videon ohjasi Jonas Åkerlund. Video esitettiin ensimmäistä kertaa 16. syyskuuta Visit-X nimisellä seksivideochat-sivustolla. Musiikkivideosta uutisoitiin laajasti etenkin sen pornohtavan sisältönsä takia. Video on K-merkitty johtuen sen pornografisesta materiaalista. Kappaleella on sanottu myös olevan kaikkien aikojen rohkein musiikkivideo.


title: Pekka Virkamäki

text: Pekka Virkamäki (s. 1959 Keuruu) on suomalainen entinen Hare Krishna -liikkeen jäsen, joka on julkaissut kokemuksistaan kirjan "Arka ja ahdas ismi" (2005). Virkamäki suoritti merkonomitutkinnon sekä asepalveluksen ja teki "tavallisia töitä" ennen liittymistään Krishna-liikkeeseen, jossa hän toimi vuosina 1983–1998 edeten temppelinjohtajaksi asti (1989–1994).


title: Pekka Virkamäki

text: Virkamäki tutustui Krishna-liikkeeseen Ruotsissa.


title: Antti Hakala

text: Antti Hakala voi viitata seuraaviin henkilöihin:


title: Paasikiven hallitus

text: Paasikiven hallitus voi viitata seuraaviin hallituksiin, joissa Juho Kusti Paasikivi oli pääministerinä:


title: Titokowarun sota

text: Titokowarun sota () oli aseellinen yhteenotto Ison-Britannian ja Ngāti Ruanui -maoriheimon välillä. Yhteenotot kestivät kesäkuusta 1868 maaliskuuhun 1869. Yhteenotto synnytti uudelleen sotatilan, joka oli alkanut Taranaki-sodan aikana. Maorit eivät hävinneet yhteenotoista yhtäkään, mutta lopettivat taistelun eurooppalaisten löydettyä heidän tukikohtansa 25. maaliskuuta 1869. Sodan jälkeen alueelle syntyi yleinen turvallisuuskriisi, kun eurooppalaiset pelkäsivät muiden maorien ryhtyvän taisteluun. Näin ei kuitenkaan käynyt, vaan Titokowarun sota jäi viimeiseksi suureksi sodaksi maorisotien aikana.


title: Titokowarun sota

text: Sodan syyt juontuvat Uuden-Seelannin maan haltuunottoihin maoreilta vuonna 1865. Eurooppalaiset siirtolaiset olettivat maorisotien ajan olevan jo ohi ja vuonna 1868 siirtolaiset alkoivat muuttaa Uuden-Seelannin hallituksen haltuunsa ottamille Ngāti Ruanui -heimon entisille alueille. Heimon johtaja, Riwha Titokowaru, organisoi tätä vastaan aluksi väkivallattomia vastaiskuja. Maorit tuhosivat siirtolaisten tilojen aitauksia ja polttivat varastoja. Kesäkuun kuudentena 1868 eräät maorit tappoivat kolme siirtolaista ja vähän sen jälkeen eräs vakinaisen armeijan jäsen ammuttiin. Maorit halkaisivat ammutun sotilaan ruumiin ja söivät sen yläosan. 6. kesäkuuta Uuden-Seelannin armeija ryhtyi vastatoimiin kutsumalla palvelukseen 400 siirtolaista sekä noin sata Wanganui-heimoon kuuluvaa maoria.


title: Valkokurkkubulbulit

text: Valkokurkkubulbulit ("Criniger") on bulbulien heimoon kuuluva varpuslintusuku. Valkokurkkubulbulien sukuun kuuluu BirdLifen mukaan viisi lajia. Toisissa lähteissä saattaa olla mainittuna eri määrä lajeja.


title: Rytin hallitus

text: Rytin hallitus voi viitata seuraaviin hallituksiin, joissa Risto Ryti on ollut pääministerinä:


title: Kyökin puolella

text: Kyökin puolella on Risto Orkon ohjaama mustavalkoinen suomalainen komediaelokuva vuodelta 1940. Se perustuu norjalaisen Sigrid Boon romaaniin "Vi som går kjøkkenveien" (1930) ja siitä tehtyyn ruotsalaiseen elokuvaan "Vi, som går köksvägen" (1932).


title: Kyökin puolella

text: Elokuvan keskushahmo on hemmoteltu tehtailijan tytär Arja (Helena Kara), joka vedonlyönnin seurauksena päätyy Haukan kartanon sisäköksi. Poispilattuna pidetty mamselli haluaa näyttää kykenevänsä kotitaloustöihin.


title: Kyökin puolella

text: Insinööriksi opiskeleva Ari Karma esittelee moottoripyörätehtailija Sakari Virmalalle keksintöään, jolla moottoripyörien nopeutta voitaisiin kasvattaa. Tehtailija ei lähde mukaan epävarmana pitämäänsä hankkeeseen. Sisuuntunut Karma vannoo, että hänen moottoripyöränsä voittaa Salaman tehtaan moottoripyörän syksyn moottoripyöräkilpailussa. Tehtailijan tytär Arja taasen haluaisi Pariisiin, mutta Salaman tehtaan myynti on laskenut 30 prosenttia, joten matka peruuntuu.


title: Kyökin puolella

text: Vaihtelua kaipaava Arja tapaa ystäviään hiekkarannalla. Siellä on myös Jali Martema, jonka lemmensuhde Arjaan on jo haalistunut. Puhe kääntyy kotitalousasioihin. Ystävät pitävät Arjaa täysin kyvyttömänä keittiötöihin. Arja ja Jali lyövät vetoa timanttisormuksesta, pystyykö Arja työskentelemään kolmea kuukautta palvelijattarena. Jali tekaisee Arjalle erinomaisen suosituksen. Ensin Arja on palveluksessa erään toimittajan perheessä, josta hänet erotetaan pian. Tehtailijan tytär siirtyy palvelukseen Haukan kartanoon.


title: Kyökin puolella

text: Ari Karma on ottanut Haukan autonkuljettajan pestin tienatakseen rahaa insinöörintutkintoon. Lisäksi hän pystyy kehittelemään keksintöään kartanon suojissa. Ari on rautatieasemalla Arjaa vastassa. He eivät tunne toisiaan, eikä Karma edes tunnista muodikkaasti pukeutunutta Arjaa sisäköksi. Arista ja Arjasta alkaa muotoutua elokuvan romanttinen pääpari. Arjan työkaverit Haukassa ovat keittäjätär Mimmi sekä Iida ja Aatu. Iida on ihastunut Aatuun ja vahtii tiukasti, ettei tämä lankea Arjan pauloihin. Mimmillä puolestaan on tähtäimessään opettaja Hilpeläinen. Heti ensimmäisenä työpäivänään Arja joutuu vastaamaan ruoanlaitosta, ja lopputulos on katastrofaalinen. Ihmetystä sekä palvelusväen että kartanon isäntäväen keskuudessa herättävät Arjan hienostuneet vaatteet ja tavat.


title: Kyökin puolella

text: Kartanoon tulee vierailulle luutnantti Reino Helve, joka muistaa nähneensä Arjan joissain, mutta ei muista missä. Haukan tyttäret Irma ja Elle kyräilevät Arjaa. Lisäksi Elle on mustasukkainen Arista, jolle on kehittynyt suhde Arjaan. Kun Irma kadottaa korunsa, hän keksii syyttää Arjaa. Kartanon isäntä on sitä mieltä, että syytteelle ei ole perusteita.


title: Kyökin puolella

text: Haukan palvelusväki viettää vapaapäiväänsä tivolissa. Hilpeläinen lausuu kosintarunon Arjalle, joka kehottaa opettajaa osoittamaan sen Mimmille. Tivolin arpajaisissa Mimmi ja Hilpeläinen voittavat lastenvaunut. Mimmin pyynnöstä Ari ja Arja piilottavat ne Haukan autotalliin. Kartanonherra kuulee heidän rymistelynsä tallissa ja vaatii selitystä. Sekä Ari että Arja irtisanoutuvat Haukan kartanosta, mutta Arja haluaa jatkaa vielä kahdeksanteentoista päivään asti. Samalla Haukkaan tulee soitto, että kadonnut koru on löytynyt.


title: Kyökin puolella

text: Haukassa järjestetään juhlat, joissa Arja tarjoilee. Vieraiden joukossa on Jali, joka ei paljasta Arjaa. Hän myöntää, että Arja voitti vedon. Ari sattuu kuulemaan Jalin ja Arjan keskustelusta osan, josta hän päättelee, että Jalilla ja Arjalla on rakkaussuhde. Hän päättää voittaa kilpakosijansa Eläintarhan suurajossa. Niin myös käy, ja tehtailija Virmala kiinnostuu Arin keksinnöstä. Lopussa Ari ja Arja saavat toisensa.


title: Kyökin puolella

text: Sigrid Boon romaani "Vi som går kjøkkenveien" ilmestyi suomeksi nimellä "Kyökin puolella" vuonna 1931. Romaaniin pohjautuvan ruotsalaisen elokuvan "Vi, som går köksvägen" on ohjannut Gustaf Molander niin ikään vuonna 1932. Samana vuonna valmistui myös elokuvan norjalainen versio.


title: Kyökin puolella

text: "Kyökin puolella" valmistui poikkeusoloissa talvisodan molemmin puolin. Sen kuvaukset aloitettiin Tallinnassa lokakuussa 1939. Kuvauksia jatkettiin välirauhan aikana keväällä 1940. Haukan kartanoa esitti Espoonkartano. Muita kuvauspaikkoja olivat Hamina, Hanko, Tampere (tivoli), Helsingin Eläintarhan kilpa-ajorata ja Kloostrimetsan kilpa-ajorata Tallinnan Piritassa. Sisäkuvat otettiin Helsingin Munkkisaaren studioilla.


title: Kyökin puolella

text: Ari Karman osaan oli alun perin kiinnitetty Olavi Reimas, mutta hän vammautui talvisodassa, ja tilalle tuli Tauno Majuri. Poikkeusolojen takia "Kyökin puolella" -elokuvalla oli kaikkiaan kuusi kuvaajaa, joista neljä on mainittu alkuteksteissä. Elokuvassa on autenttisia näkymiä Eläintarhan ajoista.


title: Kyökin puolella

text: Yleisömenestykseltään "Kyökin puolella" oli vuoden 1940 kolmanneksi paras. Televisiossa "Kyökin puolella" esitettiin ensi kerran 1964. Vuoden 1977 televisioesityksessä se keräsi noin 2 100 000 katsojaa.


title: Kyökin puolella

text: Elokuvan "Kyökin puolella" musiikin on säveltänyt George de Godzinsky, laulut sanoittanut Ela eli Eine Laine. Kappaleista on jäänyt ikivihreänä elämään laulu ”Sulle salaisuuden kertoa mä voisin”. Se on myös elokuvan alkumusiikin pääteemana ja toistuu taustamusiikissa. Lisäksi kuullaan Eine Laineen tulkitsemana laulu ”Tyttöni pienoinen” ja Helena Karan tulkitsema ”Öitteni haave”.


title: Kyökin puolella

text: "Kyökin puolella" sai verrattain suopean vastaanoton kriitikoilta. "Helsingin Sanomien" kriitikko kirjoitti: ”Kotimaisten elokuvien usein silmiinpistävällekin heikkoudelle on anteeksiantavasti lausuttu: 'mutta meidän oloihimme nähden!' – – "Kyökin puolella" ei tällaista anteeksiantoa enää kaipaa, se pystyy kauttaaltaan tyydyttämään keskitasoa hieman vaateliaammankin katselijan.” "Aamulehdessä" kriitikko kiitti elokuvan toiminnallisuutta ja jouheasti etenevää juonta. "Uuden Suomen" arvostelija suhtautui nuivemmin: ”"Kyökin puolella" on ajanvieteromaanina melko korkeatasoinen, mutta elokuva jää keskinkertaiseksi.” Hän arvosteli äänityksen paikoin heikkoa tasoa.


title: Kyökin puolella

text: "Ilta-Sanomien" kriitikko kirjoitti vuoden 1977 televisioesityksen yhteydessä, että elokuvassa on ”veikeätä romantiikkaa” ja ”huolettomia kauniita ihmisiä”. Kriitikko piti elokuvaa pikkuhauskana, osin jännittävänä ja näki siinä paikoin ajankuvaakin. "Katso"-lehdessä elokuvaa arvioitiin kaksitoista vuotta myöhemmin pinnalliseksi ja ”tekopirteäksi viihteeksi”. 2010-luvun kriitikko pitää elokuvan vahvimpana valttina ”viattoman veikeää” Helena Karaa.


title: Sukselaisen hallitus

text: Sukselaisen hallitus voi viitata seuraaviin hallituksiin, joissa Vieno Johannes Sukselainen oli pääministerinä:


title: Marit Larsen

text: Marit Elisabeth Larsen (s. 1. heinäkuuta 1983 Lørenskog) on norjalainen laulaja. Hän oli teininä toinen M2M-popduon jäsenistä. Nykyään Larsen on soolouralla.


title: Marit Larsen

text: Larsenin ensimmäinen sooloalbumi "Under the Surface" ilmestyi vuonna 2006. Hänen toinen albuminsa "The Chase" ilmestyi lokakuussa 2008. Larsenin kappale "If A Song Could Get Me You" oli hänen ensimmäinen single, joka on julkaistu Norjan ulkopuolella. Se julkaistiin Saksassa, Itävallassa, Sveitsissä ja Islannissa. Saksassa ja Itävallassa se meni singlelistan ykkössijalle. Sveitsissä kappale oli parhaimmillaan toisena ja Islannissa sijalla 19.


title: Marit Larsen

text: Albumit


title: Marit Larsen

text: EP:t


title: Marit Larsen

text: Singlet


title: Svinhufvudin hallitus

text: Svinhufvudin hallitus voi viitata seuraaviin hallituksiin, joissa Pehr Evind Svinhufvud oli pääministerinä:


title: Saarikosken ruukki

text: Saarikosken ruukki oli Kuhmoniemen Pajakkajoen varteen Saarikoskeen vuonna 1871 valmistunut ruukki. Sen perusti kauppias ja Sotkamon Petäjäkosken ruukin kirjanpitäjä F. E. Bergström. Vuonna 1878 sulattamon toiminta päättyi tulipaloon, eikä ruukkia enää rakennettu uudelleen.


title: Saarikosken ruukki

text: Ruukki valmisti rautaa lähiseudun järvistä kerätystä järvimalmista ja ruukin pajassa valmistettiin myös erilaisia rautaesineitä kuten kirveitä ja auroja. Ruukin valmistamaa rautaa pidettiin hyvälaatuisena, mutta ruukin toimintaa haittasivat sen pääomien puutteesta johtuva pieni koko sekä kehnot liikenneyhteydet. Kesällä tuotteita kuljetettiin tervaveneillä myytäväksi Ouluun, mutta talvisin ei vastaavaa mahdollisuutta ollut. Ruukin yhteydessä oli myös sahalaitos.


title: Saarikosken ruukki

text: Ruukin rakennuksista on jäljellä perustusten jäänteitä ja itse tuotantolaitos erottuu maastosta kumpareena. Entisen ruukin alueella on myös raudanvalmistuksessa syntyneitä kuonakasoja. Ruukin tilojen myöhemmäksi omistajaksi on muun muassa vuoden 1925 henkikirjoissa merkitty Ab Uleå Oy:n osakas Reinhold Weckman.


title: Sunilan hallitus

text: Sunilan hallitus voi viitata seuraaviin hallituksiin, joissa Juho Sunila oli pääministerinä:


title: Petäjäkosken ruukki

text: Petäjäkosken ruukki toimi 1838–1880 Sotkamossa Laakajärven ja Suur-Petäisen välisellä kannaksella. Ruukin perustivat kajaanilaiset kruununvouti Johan K. Wichman, postimestari Carl Gosman ja kappalainen Adolf Forbus. Ruukki valmisti rautaa lähiseudun järvistä kerätystä järvimalmista. Ruukissa oli kaksipiippuinen harkkohytti, yksi kankivasara ja kaksi sulatusahjoa. Ruukin yhteydessä oli myös maatila.


title: Petäjäkosken ruukki

text: Viipurilainen kauppaneuvos Paul Wahl osti 1859 talouvaikeuksissa olleen ruukin ja siitä tuli Pohjois-Savossa toimivan Jyrkkäkosken ruukin apuhytti. Syrjäinen sijainti ja kuljetusvaikeudet pakottivat lopulta Petäjäkosken ruukin lopettamaan toimintansa 1880 vaikka sen valmistama rauta olikin ollut hyvälaatuista.


title: Petäjäkosken ruukki

text: Ruukin rakennukset ovat kaikki hävinneet vuonna 1856 rakennettua kellaria lukuun ottamatta. Jokirannassa on ruukin jäänteenä 9x9 metrin kokoinen kumpare joka sisältää harkkohytin pohjan sekä kuona- ja hiilikasoja.


title: Vesikosken ruukki

text: Vesikosken ruukki toimi 1840–1875 Oulun läänin Pyhäjärvellä Jokikylässä. Ruukki valmisti rautaa lähiseudun järvistä kerätystä järvimalmista ja se oli aluksi toiminnassa vain kesäisin viiden työntekijän voimin. Ruukin perustivat raahelaiset laivanvarustaja Zachris Durchman ja Z. Lacke. Lacke luopui osakkuudestaan jo perustamisvuonna ja hänen tilalleen tulivat osakkaiksi kauppaneuvos Zachris Franzén ja merikapteeni Isaac Gellman. Frantzenin kuoltua 1852 uusina osakkaina tulivat mukaan hänen vävynsä Fredrik Sovelius sekä Johan Gustaf Rein ja Henrik Montin.


title: Vesikosken ruukki

text: Ruukki siirtyi 1856 raahelaisilta omistajilta merikapteeni Henrik Sjöbergille. Sjöberg rakennutti ruukin lähes kokonaan uudestaan ja samalla ruukin raudantuotanto kolminkertaistui. Sjöbergin aikana ruukin yhteydessä toimi myös mylly, raamisaha, pärehöylä, tärpätti- ja oluttehdas sekä luujauhotehdas. Sjöberg teki vararikon 1873 ja vuonna 1875 ruukin osti vaasalainen kauppias ja konsuli Alfred Hedman. Hedman lopetti raudantuotannon kannattamattomana 1875 mutta muu yritystoiminta muun muassa oluen valmistus jatkui edelleen.


title: Vesikosken ruukki

text: Entinen ruukin maatila jatkaa nykyisin Vesikosken tilan nimellä maanviljelyä. Vanhoista ruukin rakennuksista on jäljellä ainakin 1857 rakennettu päärakennus.


title: Never Shout Never

text: Never Shout Never on amerikkalaisen popmuusikon, Christofer Drew Inglen, taiteilijanimi.


title: Never Shout Never

text: Christofer Drew Ingle aloitti musiikinteon taiteilijanimellä NeverShoutNever! syyskuussa 2007. Hän sai tunnustusta ensi kertaa internetin kautta julkaistuaan "Yippee!"-EP:nsä MySpace-sivustolla.. 30. heinäkuuta 2008 Ingle pääsi Yhdysvaltojen MTV:llä esitettävään TRL-ohjelmaan, jossa hän esitti kappaleensa 'Bigcitydreams'. Syksyllä 2008 hän oli kiertueella Hellogoodbyen ja Ace Endersin kanssa.


title: Never Shout Never

text: 17. marraskuuta 2008 lähtien Inglen taiteilijanimestä tuli virallisesti NeverShoutNever!. Tätä aiemmin hän oli iTunesissa ja hänen konsultointiyhtiönsä sivuilla Never Shout Never -nimellä. Virallista lausuntoa nimenvaihtoon ei ole annettu. Puhelinhaastattelussa 27. marraskuuta 2009 Ingle kuitenkin ilmoitti, ettei hänen artistinimensä perässä ole enää huutomerkkiä. Hän myös kertoi kirjoittavansa nimen yhteen ollessaan iloinen, mutta kolmena erillisenä sanana ollessaan surullinen. Tulevan levyn julkaiseva Warner Bros. Records kirjoittaa nimen Never Shout Never.


title: Never Shout Never

text: Keväällä 2009 Never Shout Never oli The Bamboozle Roadshow 2009 -kiertueella mm. The Cab-yhtyeen kanssa. Hän myös soitti sekä The Bamboozle Left 2009 että The Bamboozle 2009 -festivaaleilla.


title: Never Shout Never

text: Seuraava levy, "The Summer EP", julkaistiin kesäkuun 23. päivänä 2009.


title: Never Shout Never

text: 29. toukokuuta 2009 ilmoitettiin Inglen tehneen sopimus Warner Brothers Recordsin kanssa, näin ollen lopettaen suurten levy-yhtiöiden tarjoussodan. Ingle kertoo WBR:n auttavan häntä hänen oman levy-yhtiönsä, Loveway Recordsin kanssa.


title: Never Shout Never

text: Never Shout Neverin ensimmäisen täyspitkän albumin tuottajana toimii mm. Avril Lavignea, Weezeria ja Fall Out Boyta tuottanut Butch Walker.


title: Never Shout Never

text:
Ingle noudattaa ehdotonta veganismia. Hän on myös kristitty ja uskoo Jeesukseen vapahtajana. High school -aikanaan hän saattoi jäädä kotiin tekemään musiikkia koulunkäynnin sijaan, joka johti hänen erottamiseensa Joplin High Schoolista ennen valmistumista. Chris aloitti kitaran soiton ollessaan 14-vuotias.
Vuonna 2012 kesäkuussa Christofer Ingle vahvisti The Gunz Showssa tehneensä kaksi törkeää rikosta. Toistaiseksi hän ei voi kiertuoida maailmanlaajuisesti. Ingle myös vahvisti, että nyt hän jättää pois vahvat huumeet, jottei hän työntäisi pois ihmisiä joita hän rakastaa. Christofer Drew joutui peruuttamaan Etelä-Amerikan ja Meksikon kiertueen, ja pari muuta asiaa, joista hän ei ole puhunut julkisuudessa.


title: Vennolan hallitus

text: Vennolan hallitus voi viitata seuraaviin hallituksiin, joissa Juho Vennola oli pääministerinä:


title: Paasion hallitus

text: Paasion hallitus voi viitata seuraaviin hallituksiin, joissa Rafael Paasio oli pääministerinä:


title: Kulkuri (kirjasarja)

text: Kulkuri on WSOY:n julkaisema peruskoulun äidinkielen opiskeluun suunnattu kirjasarja. Kirjasarja on tarkoitettu 3–6-luokkalaisille. Sarjaan kuuluu tekstikirjoja ja tehtäväkirjoja. Tehtäväkirja on nimeltään "Kynäkulkuri".


title: Kulkuri (kirjasarja)

text: Kirjasarjan päähenkilöt ovat Tuomas, Linda, Sanni, Mikko, Penni-koira ja Armas. He seikkailevat useassa eri paikassa. Kirjoissa ratkotaan myös erilaisia arvoituksia.


title: Savikkakasvit

text: Savikkakasvit (Chenopodiaceae) on aiemmin tunnistettu siemenkasviheimo, jonka suvut sisällytetään nykyisessä luokittelussa revonhäntäkasvien (Amaranthaceae) heimoon. Savikkakasvit ovat ruohoja tai pensaita, joita kasvaa eri puolilla maailmaa kasvupaikkana yleensä arot ja merenrannat. Muutamista lajeista on kehittynyt laajalle levinneitä rikkaruohoja, ja muutamia kasvatetaan ravinnoksi. Savikkakasveja käytetään myös koristekasveina. Kaksisirkkaisiin siemenkasveihin kuuluvassa alaheimossa on noin 1 400 lajia.


title: Savikkakasvit

text: Monet aiemmin savikkakasveihin luokitellut suvut, kuten savikat ja maltsat, on siirretty uusimmassa luokittelussa alaheimoon Chenopodioideae. Toisaalta merkittävä osa entisistä savikkakasveista sijoitetaan muihin revonhäntäkasvien alaheimoihin, kuten Betoideae, Salicornioideae ja Salsoloideae.


title: Savikkakasvit

text: Verson perusrakennetta vertailtaessa savikkakasvit eivät ole perusrakenteeltaan samanlaisia. Suuri osa ruohoista on pystyjä, ja osa niistä on melkein haarattomia, mutta toiset ovat rentoja, tyvestä eri suuntiin haarautuvia.


title: Vengedalen

text:
Vengedalen (myös Venjesdalen tai Vengjedalen) on Norjan Møren ja Romsdalin läänin Rauman kunnassa sijaitseva laakso.
Koillisessa se yhdistyy Erstaddalenin ja Grøvdalenin laaksojen kanssa laskien pohjoisempana Isfjorden-vuonon itäpäädystä Atlantin valtamereen. Romsdalenin laakso sijaitsee Vengedalenin länsipuolella, mutta laaksoja erottaa korkeahko vuorenharjanne, johon kuuluvat mm. huiput Blånebba (1 320 m), Litlefjellet (780 m) ja Romsdalshornet (1 550 m). Laakson korkein huippu on Store Vengetinden (1 852 m). Laakson pohjalla sijaitsee kaksi järveä: Venjesdalsvatnet ja Hornvatnet.


title: Tuhattaituri

text: Tuhattaituri on Otavan peruskoulun matematiikan oppimateriaalisarja. Tuhattaituri on suunnattu esikoululaisille sekä luokille 1-6. Kirjasarjassa opetellaan mm. yhteen- ja vähennuslaskuja ja kertolaskuja sekä jakolaskuja. Tuhattaituri koostuu ns. neljän peräkkäisen sivun tuntikokonaisuuksista. Oppikirjan kappaleissa ensimmäisellä aukeamalla on perustehtävät sekä kotitehtävät (luokilla 3-6 kotitähtävät on sijoitettu lisätehtävä-aukeamalle, seuraavalla aukeamalla lisätehtävät.


title: Tuhattaituri

text: Tuhattaiturin näkökulma matematiikan opettamiseen on toiminnallinenja sarjassa tähdätään matemaattisen ajattelun ja matetmaattisen itsetunnon kehittämiseen. Jokaisen oppikirjan välissä on Tuhattaiturin kuori, josta lötyy materiaalia opetuksen ja opiskelun konkretisoimiseksi.


title: Tuhattaituri

text: Sarjaan kuuluun oppilaiden kirjojen lisäksi mm. opettajan oppaat, tarkastuskirjat, e-kirjat, e-oppaat, koepaketit, pulmavihkot ja tukiopetusmateriaalit. Myös sähköisissä materiaaleissa Tuhattaiturissa on opettajan materiaali, Smartboard-materiaali alkuopetukseen sekä oppilaan sähköinen materiaali.


title: Tuhattaituri

text: Tuhattaituri on julkaistu Suomessa myös ruotsinkielisenä nimellä Min matematik (Schildts). Sarja on otettu käyttöön Ruotsissa. Ruotsissa kirjaa kustantaa Studentlitteratur nimellä Favorit matematik.


title: Blånebba

text: Blånebba on Skandeihin kuuluva vuorenhuippu Vengedalenin ja Romsdalenin laaksojen välillä, Rauman kunnassa, Norjassa. Huipun korkeus merenpinnan tasosta on 1 320 metriä.


title: Jonathan dos Santos

text: Jonathan dos Santos Ramírez eli Jonathan (s. 26. huhtikuuta 1990 Monterrey, Meksiko) on meksikolainen jalkapalloilija, joka edustaa yhdysvaltalaista LA Galaxya. Hän on pelipaikaltaan keskikenttäpelaaja.


title: Jonathan dos Santos

text: Jonathan siirtyi Barcelonan junioreihin Monterreystä vuonna 2001. Kaudeksi 2009–2010 hänet nostettiin Luis Enriquen valmentamaan seuran reservijoukkueeseen, mutta hän osallistui kesällä 2009 myös Josep Guardiolan valmentaman edustusjoukkueen harjoitusleirille.


title: Jonathan dos Santos

text: Jonathan teki ensiesiintymisensä Barcelonan edustusjoukkueessa Copa del Reyn ottelussa Cultural Leonesaa vastaan 28. lokakuuta 2009. Hänet nimettiin Barcelonan 23 pelaajan kokoonpanoon, joka osallistuu joulukuussa 2009 pelattavaan seurajoukkueiden MM-turnaukseen.


title: Jonathan dos Santos

text: Jonathan siirtyi Barcelonasta 12 siellä viettämänsä vuotensa jälkeen Villarrealiin, jossa myös hänen veljensä pelaa. Siirtosumma oli noin kaksi miljoonaa euroa.


title: Jonathan dos Santos

text: Jonathan on pelannut myös Meksikon maajoukkueessa. Hän teki ensiesiintymisensä ystävyysottelussa Kolumbiaa vastaan 30. syyskuuta 2009.


title: Jonathan dos Santos

text: Jonathanin isä Gerardo sekä veljet Giovani ja Éder ovat myös jalkapalloilijoita. Giovani pelasi Jonathanin kanssa samaan aikaan Barcelonan junioreissa ja nousi myös edustusjoukkueeseen.


title: Jonathan dos Santos

text: Jonathan sai Espanjan kansalaisuuden heinäkuussa 2009.


title: HMS Ardent (H41)

text: HMS Ardent (viirinumero H41) oli Britannian kuninkaallisen laivaston vuonna 1930 palvelukseenotettu A-luokan hävittäjä, joka palveli toisessa maailmansodassa. Alus upposi 8. kesäkuuta 1940 taistelussa Saksan laivaston taisteluristeilijöitä "Scharnhorstia" ja "Gneisenauta" vastaan suojatessaan Norjan rannikolta palaavaa lentotukialusta.


title: HMS Ardent (H41)

text: Alus tilattiin 6. maaliskuuta 1928 Scotts Shipbuilding and Engineering Companyltä Greenockista ja sen köli laskettiin 30. heinäkuuta. Alus laskettiin vesille 26. kesäkuuta 1929 ja se valmistui 14. maaliskuuta 1930.


title: HMS Ardent (H41)

text: Vastaanottotestit läpäistyään alus siirrettiin Chathamiin varustettavaksi ja palvelukseen ottoa varten. "Ardent" liitettiin 23. maaliskuuta palvelukseen otettaessa Välimeren laivaston 3. hävittäjälaivueeseen. Se oli huhtikuussa koulutuksessa, kun sen nelostykissä todettiin vika. Se palasi Chathamin telakalle, jossa tykkitorni vaihdettiin. Telakalta palattuaan alus lähti 19. toukokuuta Maltalle laivueeseensa. Kesäkuusta syyskuuhun se osallistui laivueensa mukana koulutukseen, joka keskeytyi aluksella havaittujen vikojen vuoksi, ja se palasi 31. lokakuuta Maltalle odottamaan telakalle pääsyä. Havaitut viat tarkastettiin 1. joulukuuta, ja alus poistettiin palveluksesta ja se siirrettiin telakalle korjattavaksi.


title: HMS Ardent (H41)

text: Lokakuussa 1931 alus määrättiin telakalta palatessaan 3. hävittäjälaivueeseen. Se aloitti 4. marraskuuta koulutuksessa, jonka päätyttyä se aloitti varsinaisen laivastopalveluksensa. Välimeren laivastossa alus osallistui laivasto-harjoituksiin sekä vierailuihin Välimeren alueella, kunnes se tammikuussa 1934 lähti Britteinsaarille huoltoon. Helmikuussa se määrättiin palvelukseen palatessaan palaamaan 3. hävittäjälaivueeseen Välimerelle. Korjausten valmistuttua maaliskuussa alus aloitti koulutuksen Britteinsaarten vesillä ennen heinäkuista paluutaan Maltalle. "Ardentin" normaalin laivastopalveluksen katkaisivat seuraavien vuosien aikana kruunajaisiin liittynyt laivastokatselmus Spitheadissä kesäkuussa 1935, Abessinian kriisi ja Espanjan sisällissota. Se määrättiin 8. syyskuuta 1936 laivueensa mukana valvomaan Espanjan rannikon sulkua sekä avustamaan Britannian kansalaisten evakuoinnissa sotaa käyvästä maasta. Alus palasi 17. lokakuuta Maltalle, jossa se osallistui laivueen mukana laivastoharjoitukseen. Se palasi 29. marraskuuta Espanjan rannikolle valvomaan meriliikennettä sekä tarvittaessa avustamaan pakolaisia. Se oli Barcelonaan tukeutuvien alusten johtoaluksena.


title: HMS Ardent (H41)

text: Alus lähti huhtikuun alussa 1937 Britteinsaarille, jossa se 14. huhtikuuta poistettiin palveluksesta. Se siirrettiin samalla Sheernessin telakalle, jossa sille asennettiin huollon aikana kaikuluotain. Alus määrättiin telakalta palatessaan Devonportin paikallislaivueeseen, jonka muina aluksina olivat muun muassa "HMS Codrington", "HMS Achates" ja "HMS Broke". Alus aloitti 20. huhtikuuta telakalta palattuaan korjausten jälkeiset koeajot supistetulla miehistöllä ja määrättynä Plymouthin alaisuuteen.


title: HMS Ardent (H41)

text: Toukokuussa koeajojen päätyttyä alus aloitti kouluttautumisen, ja se liitettiin Plymouthin paikallislaivueeseen. Aluksen miehistö täydennettiin sodan ajan vahvuuteen 24. syyskuuta Münchenin kriisin vuoksi, ja samalla alus valmistautui mahdolliseen sotaan. Miehistö supistettiin 11. lokakuuta, ja se palasi paikallislaivueeseen. "Ardent" siirrettiin 17. lokakuuta huollettavaksi Devonportin telakalle, mistä se palasi palvelukseen 15. marraskuuta. Joulukuussa alus oli nuorisokoululaivana Devonportissa normaalin hälytysvalmiuden lisäksi. Koululaivana alus vieraili vuoden 1939 alkupuoliskon aikana Torquaysta Dartmouthiin, kunnes se heinäkuussa siirrettiin Devonportin telakalle.


title: HMS Ardent (H41)

text: Aluksen miehistö täydennettiin 23. elokuuta telakalta palatessaan sodan ajan vahvuuteen, ja se aloitti valmistautumisen mahdolliseen sotaan. Toisen maailmansodan syttyessä alus muodosti sisaraluksineen, lukuun ottamatta "Activea", Portlandiin sijoitetun 18. hävittäjälaivueen, joka siirrettiin kuusi päivää myöhemmin Kanaalin läntisen kulkureitin alaisuuteen ().


title: HMS Ardent (H41)

text: "Ardent" suojasi laivueensa mukana saattueita aina huhtikuuhun 1940 saakka. Se suojasi 21. syyskuuta 1939 saattuetta OA7. Alus otti kannelleen haavoittuneita brittiläiseltä tankkerilta "Teakwoodilta", joka oli joutunut Saksan laivaston sukellusveneen "U-35:n" torpedoimaksi. Alus suojasi sen jälkeen vaurioituneen tankkerin paluun Falmouthiin. Alus suojasi sisaraluksensa "Acastan" ja "HMS Whitshedin" kanssa tammikuun lopulla 1940 La Platan taistelussa vaurioituneen risteilijän "HMS Ajaxin" Plymouthiin.


title: HMS Ardent (H41)

text: "Ardent" siirrettiin huhtikuussa 1940 Kotilaivastoon sisaralustensa "HMS Acastan", "HMS Acheronin" ja "HMS Arrowin" kanssa Norjan taisteluiden vuoksi ja se saapui Scapa Flow'hun 12. huhtikuuta. Alus suojasi seuraavana päivänä amiraali Laytonin johtamaa saattueetta NP1 Vaagsfjordiin yhdessä taistelulaiva "HMS Valiantin", tukilaiva "HMS Vindictiven" ja hävittäjien "Codrington" ja "Acasta" kanssa. Matkan aikana ei kohdattu saksalaisia, mutta amiraliteetti määräsi osan joukoista Namsosiin loppujen jatkaessa Vaagsfjordiin, jonne saavuttiin aamulla 15. huhtikuuta. Saksan ilmavoimien koneet häiritsivät alusten purkua ilman merkittäviä tuloksia. Alus oli telakalla 6.-19. toukokuuta, jolloin sen vaurioitunut kaikuluotain vaihdettiin. Telakalta palattuaan alus suojasi 22.-25. toukokuuta joukkojenkuljetusalus "HMS Ulster Princen" Färsaarille Thorshavniin, jonne tehtiin maihinnousu 23. toukokuuta. "Ardent" palasi Greenockiin 29. toukokuuta.


title: HMS Ardent (H41)

text: Norjasta vetäydyttäessä "Ardent" suojasi 31. toukokuuta yhdessä "HMS Acastan", "HMS Codringtonin", "HMS Dianan" ja "HMS Highlanderin" kanssa lentotukialus "HMS Ark Royalia" ja "HMS Gloriousta", jotka suojasivat rahtialuksista koottua saattuetta. "HMS Glorious" erkani 8. kesäkuuta kello 03.00 polttoaineen vähyyden vuoksi pääosastosta suojanaan "Ardent" ja "Acasta" kulkeakseen suorempaa reittiä. Osasto eteni suuntaan 250 astetta 17 solmun nopeudella, kunnes sen yllätti hieman kello 16.00 jälkeen Saksan laivaston taisteluristeilijät "Scharnhorstin" ja "Gneisenaun", jotka olivat suorittamassa Saksan laivaston operaatiota Junoa. "Ardent" sai käskyn tutkia taivaanrannassa havaittua savua ja samalla muu osasto kääntyi etelään ja valmistautui lähettämään lentokoneet ilmaan. Yhtäkään koneista ei kuitenkaan saatu ilmaan.


title: HMS Ardent (H41)

text: Saksalaiset avasivat tulen kello 16.31 ollessaan 27800 jaardin päässä maalistaan. "Ardent" lähestyi täydellä nopeudella hyökkääjiä ja samalla kumpikin hävittäjä aloitti savuttamisen, joka osoittautui tehokkaaksi taisteluristeilijöiden keskeyttäessä ampumisen. Pian taisteluristeilijät kuitenkin jatkoivat tulitoimintaa tehden "Gloriousista" hylyn. "Ardent" laukaistuaan kaksi neljän torpedon sarjaa upposi taisteluristeilijöiden tykkien tulessa noin kello 17.28. Aluksen mukana hukkui 10 upseeria ja 142 miehistönjäsentä. Pelastuneita oli ainoastaan kaksi, jotka Saksan ilmavoimien merilentokone pelasti merestä. Toinen heistä kuoli myöhemmin sairaalassa, joten pelastuneita jäi vain yksi.


title: HMS Ardent (H41)

text: Aluksen päällikköinä olivat:


title: Porsaskosken harkkohytti

text: Porsaskosken harkkohytti toimi Pieksämäen Porsaskosken kylässä Pyhäluomasta Pitkäsjärveen laskevassa joessa olevan Porsaskosken (aikaisemmin Porraskoski) rannalla vuosina 1837–1885. Harkkohytin perustivat talolliset Henrik ja Gabriel Sikanen jotka saivat hytille privilegion 1838. Paikalla oli jo aiemmin kotitarvemylly ja tamppilaitos ennen kuin Sikasen veljekset rakensivat sinne harkkohytin mahdollisesti jo vuonna 1832. Hytti käytti lähiseudun järvistä nostettua järvimalmia ja tuotetun raudan kerrotaan olleen hyvälaatuista. Raudan tuotanto vaihteli alkuvuosina 100–200 kippunan välillä vuodessa. Porsaskoskella toimi myös sahamylly vuosina 1848-1906. Harkkohytti sijaitsi kosken keskellä olevassa pienessä saaressa ja kosken länsirannalla oli vasarapaja ja itärannalla tamppilaitos ja mylly.


title: Porsaskosken harkkohytti

text: Vuonna 1851 haminalainen Jean Bruun osti harkkohytin. Hän rakennutti uuden kaksipiippuisen harkkohytin, vasaralaitoksen, päärakennuksen ja sahan sekä uusi joessa olleen padon. Vuonna 1859 Bruun sai luvan naulatehtaan ja valimon perustamiseen. Raudantuotanto oli parhaimmillaan yli 1 000 kippunaa vuodessa mutta se laski 1870-luvulle tultaessa jo parinkymmeneen kippunaan. Lopullisesti raudan valmistus päättyi 1885.


title: Porsaskosken harkkohytti

text: Hytin tuotantorakennukset ovat hävinneet ja sahan paikalla on nykyään mylly ja höyläämö. Vuonna 1865 rakennettu päärakennus on säilynyt. Kosken poikki kulkeva kivirakenteinen pato on ainakin osaksi peräisin harkkohytin ajoilta. Kosken länsirannalla on harkkohytin rakennuksista jäljellä osia kivijaloista ja punatiililattiasta.


title: Bionicle: Legendan paluu

text: Bionicle: Legendan paluu () on Legon valmistamiin Bionicle-toimintahahmoihin perustuva animaatioelokuva vuodelta 2009.


title: Bionicle: Legendan paluu

text: Mata Nui, Matoran-universumin Suuri Henki, jonka keho oli vuosikaudet Aqua Magnan meressä, on karkotettu kodistaan. Hänen ruumiinsa on ilkeän Makuta Teridaxin vallassa ja hänen henkensä on lähetetty pois Elämän Naamion, voimakkaimman olemassa olevan Kanohi-Naamion, sisässä.


title: Bionicle: Legendan paluu

text: Naamio laskeutuu Bara Magnaan, erämaaksi muuttuneelle planeetalle, ja luo Mata Nuille oman ruumiin. Scarabax-kuoriainen nimeltä Click muuttuu naamion vaikutuksesta väliaikaisesti kilveksi, joka suojaa Mata Nuita Vorox -nimiseltä pedolta. Mata Nui tapaa Agorin nimeltä Metus, joka kertoo Mata Nuille Bara Magnan elintavoista ja kuinka paikalliset selvittävät riitansa aina Glatorian-sotureidensa välisillä taisteluilla.


title: Bionicle: Legendan paluu

text: Mata Nui pääsee seuraamaan kahden Galtorianin, Strakin ja Ackarin välistä taistelua. Kun Strakk alkaa turvautua epäkunniallisiin keinoihin, Mata Nui puuttuu taisteluun ja voittaa Strakin. Ackar esittelee Mata Nuin toiselle Glatorianille, Kiinalle. Kiina kertoo toiveestaan poistua Bara Magnasta uskoen minkä tahansa olevan parempi paikka. Sitten he joutuvat Skorpio -nimisen pedon sekä Luunmetsästäjien hyökkäämiksi. Torjuttuaan hyökkäyksen he löytävät kuvan robotista, joka osoittautuu Mata Nuin aiemmaksi kehoksi. Mata Nui auttaa Elämän Naamion avulla luomaan Glatorianeille uusia aseita ja hän itse oppii taistelemista Ackarilta. He päättävät yhdistää Agorien kylät Luunmetsästäjiä ja näiden liittolaisia, Skralleja, vastaan.


title: Bionicle: Legendan paluu

text: Kiina epäilee varasta nimeltä Berix petturiksi, mutta molemmat joutuvat todellisen petturin vangiksi. Mata Nui lähtee yksin Skrallien leiriin, Roxtusiin, pelastamaan heitä. Hän kohtaa Tuman, Skrallien johtajan ja voitta hänet kaksintaistelussa. Sitten hänelle selviää, että Metus oli petturi Agorien joukossa. Hän oli yhdistänyt Skrallit paimentolaisten kanssa tuhotakseen Agorit ja Glatorianit. Mata Nui antaa Berixille Tuman kilven, jolla tämä taistelee Luunmetsästäjiä vastaan.


title: Bionicle: Legendan paluu

text: Glatorianien taistellessa vihollisia vastaan, Mata Nui seuraa Metusta. Hän tuhoaa Metuksen vaunun ja muuttaa hänet käärmeeksi "merkkinä siitä mitä hän todella on". Glatorianit onnistuvat ajamaan Skrallit ja Luunmetsästäjät tiehensä. Taistelun päätyttyä kaikki huomaavat kaikkien kylien olleen osa Mata Nuin entistä kehoa. Berix tuo esiin kolikon, jossa sekä Yhtenäisyys-Velvollisuus-Kohtalo -symboli, Bara Magnan symboli, Elämän Naamion symboli ja Skrallien symboli. Hän havaitsee sen muodostavan kartan. Tällä tiedolla Glatorianit valmistautuvat uuteen seikkailuun, jossa legenda... on palannut


title: Kartanotalous

text: Kartanotalous oli keskiajan Euroopassa esiintynyt maatalouden tuotantomuoto, johon kuuluivat maaorja- tai vuokratyövoimalla viljellyt aateliskartanot. Joskus feodalismi-sanalla viitataan kartanotaloudessa eläneisiin yhteiskuntiin, mutta kyseistä sanaa käytetään myös muissa merkityksissä.


title: DecaNation

text: DecaNation on vuosittainen Ranskan yleisurheiluliiton järjestämä yleisurheilumaaottelu, joka pidettiin ensimmäisen kerran vuonna 2005. DecaNationissa kansalliset joukkueet kilpailevat kymmenessä lajissa siten, että kukin urheilija osallistuu erikoislajiinsa kerätäkseen pisteitä omalle maalleen. Maaottelussa jokaisesta osallistujamaasta on mukana kymmenen miesurheilijaa ja kymmenen naisurheilijaa.


title: DecaNation

text: Paikka ja ajankohta: Pariisi 3. syyskuuta 2005


title: DecaNation

text: Lajit: 100 m, 400 m, 1 500 m, 110 metrin / 100 metrin aitajuoksu, korkeushyppy, seiväshyppy, pituushyppy, kuulantyöntö, kiekonheitto, keihäänheitto


title: DecaNation

text: Paikka ja ajankohta: Pariisi 26. elokuuta 2006


title: DecaNation

text: Lajit: 100 m, 400 m, 1 500 m, 110 metrin / 100 metrin aitajuoksu, 3 000 metrin estejuoksu, korkeushyppy, seiväshyppy, pituushyppy, kuulantyöntö, moukarinheitto


title: DecaNation

text: Paikka ja ajankohta: Pariisi 8. syyskuuta 2007


title: DecaNation

text: Lajit: 100 m, 400 m, 800 m, 1 500 m, 110 metrin / 100 metrin aitajuoksu, 3 000 metrin estejuoksu, seiväshyppy, pituushyppy, kuulantyöntö, moukarinheitto


title: DecaNation

text: Paikka ja ajankohta: Pariisi 6. syyskuuta 2008


title: DecaNation

text: Lajit: 100 m, 400 m, 800 m, 1 500 m, 110 metrin / 100 metrin aitajuoksu, 3 000 metrin estejuoksu, seiväshyppy, pituushyppy, kuulantyöntö, kiekonheitto


title: DecaNation

text: Paikka ja ajankohta: Pariisi 9. syyskuuta 2009


title: DecaNation

text: Paikka ja ajankohta: Annecy 11. syyskuuta 2010


title: DecaNation

text: Lajit: 100 m, 400 m, 800 m, 1 500 m, 100 metrin / 110 metrin aitajuoksu, 3 000 metrin estejuoksu, korkeushyppy (naiset), seiväshyppy (miehet), pituushyppy, kuulantyöntö, moukarinheitto


title: DecaNation

text: Paikka ja ajankohta: Nizza 18. syyskuuta 2011


title: DecaNation

text: Lajit: 100 m, 400 m, 800 m, 1 500 m, 100 metrin / 110 metrin aitajuoksu, 3 000 metrin estejuoksu, korkeushyppy (naiset), seiväshyppy (miehet), pituushyppy, kuulantyöntö, moukarinheitto.


title: DecaNation

text: Paikka ja ajankohta: Albi 15. elokuuta 2012


title: DecaNation

text: Paikka ja ajankohta: Valence 31. elokuuta 2013


title: DecaNation

text: Paikka ja ajankohta: Angers 30. elokuuta 2014


title: DecaNation

text: Lajit: 100 m, 400 m, 800 m, 1 500 m, 100 metrin / 110 metrin aitajuoksu, 3 000 metrin estejuoksu, korkeushyppy (naiset), seiväshyppy (miehet), pituushyppy (naiset), kolmiloikka (miehet), kuulantyöntö, kiekonheitto.


title: DecaNation

text: Paikka ja ajankohta: Pariisi 13. syyskuuta 2015


title: DecaNation

text: Paikka ja ajankohta: Marseille 13. syyskuuta 2016


title: DecaNation

text: Paikka ja ajankohta: Angers 9. syyskuuta 2017


title: Resonaattori

text: Resonaattori on laite tai järjestelmä, joka resonoi eli värähtelee luonnostaan tietyillä taajuuksilla (joita kutsutaan sen resonanssitaajuuksiksi) suuremmalla amplitudilla kuin toisilla taajuuksilla. Värähtely voi olla joko sähkömagneettista tai mekaanista (myös akustista eli ääntä). Resonaattoreita käytetään joko tuottamaan tietyntaajuisia aaltoja tai valitsemaan tiettyjä taajuuksia signaalista. Musiikkisoittimet käyttävät akustisia resonaattoreita, jotka tuottavat tietynkorkuisia ääniä.


title: Resonaattori

text: Onteloresonaattorissa, jota termiä yleensä käytetään viittaamaan sähkömagneettisiin resonaattoreihin, aallot muodostuvat tyhjään tilaan laitteen sisällä. Akustisia onteloresonaattoreita, joissa ääni syntyy ilman värähtelystä yksiaukkoisessa syvennyksessä, kutsutaan Helmholtzin resonaattoreiksi.


title: Pesäpallon suomenmestaruuskilpailut 1922

text: Pesäpallon Suomenmestaruuskilpailut 1922 olivat ensimmäiset lajin SM-kilpailut. Mestaruuden voitti Helsingin Pallonlyöjät. Pesäpallotoiminta, kuten aiempi pitkäpallokin järjestettiin Palloliiton alaisuudessa.


text: Loppuottelu pelattiin uudella Pallokentällä, joka oli edellisen päivän sateen jäljiltä märkä. Lisäksi ottelun aikana puhalsi tuuli, jota luonnehdittiin kovanpuoleiseksi. Osittain tällä selittyvät suuret juoksuluvut. Myöskään ei useilla pelaajilla ollut kengissään kantapiikkejä, varsinkaan Toijalan joukkueessa. Helsingin ulkopeli oli huomattavasti vastustajaansa varmempaa ja sisäpelissä toijalalaiset arastelivat pesiltä lähdöissään. Ottelun tuomitsi urheiluohjaaja Koskinen Hämeenlinnasta.


text: Finaalin juoksulista:


title: Ornes

text: Ornes on kunta Meusen departementissa Lorrainen hallintoalueella Ranskassa. Kunta kuuluu Verdunin arrondissementtiin ja Charny-sur-Meusen kantoniin. Kunnassa oli vuoden 2006 väestönlaskennassa kaksi asukasta, joista toinen oli nainen ja toinen puolestaan mies. Ornesin pinta-ala on 18,52 neliökilometriä.


title: Ornes

text: Kunnasta on matkaa Bezonvauxiin 1,7 kilometriä, Gremillyyn 2,6 km, Maucourt-sur-Orneen 2,8 km, Azannes-et-Soumazannesiin 4,2 km, Mogevilleen 4,3 km, Dieppe-sous-Douaumontiin 4,6 km ja Vaux-devant-Damloupiin 4,7 km. Ranskan pääkaupunkiin Pariisiin on matkaa 232 kilometriä.


title: Ornes

text: Kunta tuhoutui 21. helmikuuta–19. joulukuuta 1916 käydyssä ensimmäiseen maailmansotaan kuuluvassa Verdunin taistelussa. Samassa taistelussa tuhoutuivat myös läheiset Beaumont-en-Verdunoisin, Bezonvaux'n, Cumières-le-Mort-Hommen, Fleury-devant-Douaumontin, Haumont-près-Samogneuxin, Louvemont-Côte-du-Poivren, Douaumontin ja Vaux-devant-Damloupin kunnat, joista ainoastaan kaksi jälkimmäisinä mainittua ovat nykyisin asutettuja.


title: Ornes

text: Ornesin väkiluvun kehitys vuodesta 1851 vuoteen 1913 sekä vuodesta 1962 vuoteen 2006:


title: Pat Cadigan

text: Pat Cadigan (s. 1953 Schenectady, New York) on Yhdysvalloissa syntynyt tieteiskirjailija, jonka tuotanto on yhdistetty kyberpunk-liikkeeseen.


title: Liebe ist für alle da

text: Liebe ist für alle da (, lyhennetään LIFAD) on saksalaisen industrial metal -yhtye Rammsteinin kuudes studioalbumi. Albumin nimi varmistui, kun Rammsteinin kitaristi Paul Landers kertoi nimen RockOne-musiikkilehdessä.


title: Liebe ist für alle da

text: Albumi julkaistiin 16. lokakuuta 2009, ja sen ensimmäinen single "Pussy" julkaistiin 18. syyskuuta 2009. Singlen b-puolena julkaistiin tulevalta albumilta kappale "Rammlied". Toisena singlenä julkaistiin kappale "Ich tu dir weh", ja kolmantena "Haifisch".


title: Liebe ist für alle da

text: Albumista on myös tupla-CD-versio normaalin (yksi CD) version lisäksi, jossa on viisi bonuskappaletta. Albumin tuottajana toimii alusta asti yhtyeen kanssa työskennellyt Jacob Hellner. Albumilla on viiden edellisen Rammsteinin levyn tapaan 11 kappaletta.


title: Liebe ist für alle da

text: Rammstein ilmoitti kotisivuillaan 3. marraskuuta 2008, että uuden albumin esituotanto oli saatu valmiiksi Berliinissä ja yhtyeen rumpali Christoph Schneiderin oli matkustanut Los Angelesiin valmistelemaan rumpuäänityksiä ja tapaamaan tuotantotiimiä, johon kuuluivat Rammsteinin kaikki albumit tuottaneen Jacob Hellnerin lisäksi Ulf Kruckenberg ja Florian Ammon. Yhtye ilmoitti lopullisten äänitysten alkavan 9. marraskuuta San Franciscon studiolla, jossa yhtye oli useamman viikon. Uuden albumin ilmestymisajankohtaa ei vielä kerrottu ja se tunnettiin toistaiseksi nimellä "Operaatio Albumi 6". Myös Rammsteinia paljon kuvannut Olaf Heine liittyy joukkoon kuvaamaan albumin valmistumista.


title: Liebe ist für alle da

text: 11. marraskuuta yhtye lisäsi kotisivuilleen ensimmäisen studiovideonsa, jossa Schneider soittaa rumpuja uuteen kappaleeseen, jonka nimi on ilmeisesti "Mehr", suomeksi "Enemmän". Kappale on videolla vielä demoasteella, eikä siinä ole vielä kitaroita, ainoastaan basso ja syntikat sekä hyvin pienellä äänellä kuuluva laulaja Till Lindemannin laulu. Kertosäkeessä kuulee heikosti Lindemannin laulavan juuri sanasta "mehr". Rammsteinin virallinen YouTube-kanava lisäsi myös videon YouTubeen, jossa videon nimi on myös nimellä "meeehr". Videon yhteydessä Christoph Schneider totesi tehneensä parhaansa, ja tuottaja Jacob Hellner lisäsi, että heillä on ollut mahtava viikko Henson studiolla ja kertoi, että Schneider teki todelliset "tappoversiot" kappaleista ja on todella tyytyväinen. Hän myös kertoi, että Schneiderilla on ollut rumpujen äänityksien aikana kovat paineet ja nyt ei voi muuta kuin onnitella Christophia.


title: Liebe ist für alle da

text: 21. marraskuuta 2008 Rammsteinin virallisessa uutiskirjeessä luki, että tuotanto kestää kauan ja että jos asiat menevät suunnitelmien mukaan, ensimmäinen single ilmestyy ennen vuoden 2009 kesää ja uusi albumi ennen vuoden 2009 syksyä. Uutiskirjeessä luki myös, että Rammstein aloittanee vuoden 2009 loppupuolella kiertueen, joka kestää pitkälle vuoden 2010 puolelle.


title: Liebe ist für alle da

text: 18. helmikuuta 2009 Rammsteinin virallisella kotisivulla kerrottiin, että ensimmäinen osa studionauhoituksista oli valmis ja että miksaukset aloitetaan maaliskuun puolivälissä ja kestävät 6-8 viikkoa.


title: Liebe ist für alle da

text: 4. toukokuuta 2009 Rammstein julkaisi vuoden 2009 syksyllä alkavan kiertueensa. Kiertue alkoi 8. marraskuuta 2009 Lissabonista, Portugalista ja päättyy 19. joulukuuta 2009 Berliiniin. Suomea ei ole listalla mukana. Kiertue sisältää muun muassa yhdeksän Saksan konserttia. Rammstein on kertonut kiertueen olevan laaja, joten suurella todennäköisyydellä se jatkuu vuoden 2010 puolella ja mukana voi olla myös Suomi. Kiertueella on ollut valtava kysyntä, ainoastaan Saksasta on tullut yli 150 000 lippukyselyä.


title: Liebe ist für alle da

text: 12. kesäkuuta 2009 uuden kiertueen liput tulivat ennakkomyyntiin Rammsteinin omassa nettikaupassa RammsteinShopissa, sekä muilla lippupalveluilla. Valtavan käyttäjäryntäyksen vuoksi RammsteinShop kaatui lähes välittömästi lipunmyynnin alettua, joten Pilgrim joutui sulkemaan palvelimensa muutamaksi päiväksi. Tilanne aiheutti sekaannusta etenkin jäsentilaajissa, jotka pelkäsivät menettävänsä lippunsa. Pilgrim kuitenkin tiedotti, että tilaajat saavat lippunsa ja niitä on tulossa vielä lisää.


title: Liebe ist für alle da

text: 17. kesäkuuta 2009 saksalainen musiikkilehti Metal Hammer haastatteli Rammsteinin manageri Emanuel Fialikia, joka kertoi tulevasta levystä seuraavaa:


title: Liebe ist für alle da

text: 24. kesäkuuta 2009 Rammstein ilmoitti tekevänsä lisää keikkoja vuonna 2010. Vuorossa tulee olemaan keikkoja muun muassa Pohjoismaissa.


title: Liebe ist für alle da

text: 16. heinäkuuta 2009 Rammsteinin uusi kappale Liebe Ist Für Alle Da vuoti nettiin ilmeisesti Saksassa pidetystä lehdistötilaisuudesta. Vuodon vuoksi Rammsteinin levy-yhtiö sulki muutamia fanisivustoja.


title: Liebe ist für alle da

text: 4. elokuuta 2009 Rammstein ilmoittaa saaneensa valmiiksi uusia biisejä Tukholmassa. Levyllä tulee olemaan viiden edellisen levyn tapaan 11 kappaletta. Rammstein on kuvannut myös uuden kappaleen videon, antanut kuvia ja tehnyt haastatteluja.


title: Liebe ist für alle da

text: 12. elokuuta 2009 kitaristi Richard Kruspe kertoo tuoreessa Kerrang! -lehden haastattelussa bändin melkein hajonneen äänittäessään kuudetta studioalbumiaan. Kruspe sanoo tämän levyn olleen yksi suurimmista vuoristoradoista heidän kaikkien elämässä. Heistä tuntui monesti siltä etteivät pystyisi tekemään levyä loppuun. Ilmassa oli jännitystä ja kemiat eivät käyneet yksiin. He riitelivät, olivat vihaisia ja turhautuneita yrittäessään saada levyä valmiiksi. Kruspe kuitenkin myöntää, että loppujen lopuksi heidän pitääkin olla sellaisia, muuten he eivät olisi Rammstein. Näitä tunteita tarvitaan, että levystä tulisi hyvä. Yhä nimeämätön, 11 kappaletta sisältävä albumi on valmis ja nyt bändin mieliala ei voisi olla yhtään parempi. Tällä hetkellä he ovat aivan onnessaan nykyisestä hyvästä suuntauksesta ja siitä kuinka hienosti uusi levy on tähän asti otettu vastaan. Ihmiset kutsuvat sitä “Rammsteinin mustaksi albumiksi”.


title: Liebe ist für alle da

text: Levyn lopullinen kappalelista tuli tietoon 21. elokuuta 2009.


title: Liebe ist für alle da

text: 1. syyskuuta 2009 bändi ilmoitti kotisivullaan uuden singlensä olevan nimeltään Pussy ja että se tullaan julkaisemaan 18. syyskuuta 2009. Se julkaistiin kahden raidan digipackinä, levyn B-puolella on kappale "Rammlied". Myös Pussy-musiikkivideo tullaan julkaisemaan lähitulevaisuudessa. Musiikkivideon ohjaajana toimi Mann Gegen Mann:inkin ohjannut Jonas Åkerlund. Yhtye kertoo uutisessaan uuden albumin julkaisuajaksi lokakuun, tarkempi päivämäärä tullaan ilmoittamaan pian.


title: Liebe ist für alle da

text: 2. syyskuuta 2009 Pussy -kappaleen videosta julkaistiin traileri ja sitä ruvettiin näyttämään muun muassa Saksan televisiossa. Musiikkivideon sisältö on hyvin eroottinen mihin kappaleen nimikin viittaa.


title: Liebe ist für alle da

text: 6. syyskuuta 2009 Uusimmassa RockOne -musiikkilehdessä Paul paljastaa jälleen uutta tietoa tulevasta albumista: Albumin nimi tulee olemaan "Liebe ist für alle da" (Rakkautta on kaikille). Albumilta julkaistavat singlet tulevat sisältämään bonuskappaleita, ja LIFAD:ista julkaistaan myös erikoisversio, joka sisältää kolme bonusraitaa. Paulin mukaan seuraava single on "Ich tu dir weh " (Minä satutan sinua).


title: Liebe ist für alle da

text: 8. syyskuuta 2009 Albumin nimi, kansi ja julkaisuajankohta julkaistiin. Rammsteinin kuudennen studioalbumin nimi tulee olemaan Liebe ist für alle da ja se tullaan julkaisemaan 16. lokakuuta 2009.


title: Liebe ist für alle da

text: 14. syyskuuta 2009 Rammstein saapuu Suomeen Hartwall Areenalle 22. helmikuuta 2010. Liput tulevat myyntiin 21. syyskuuta 2009.


title: Liebe ist für alle da

text: 16. syyskuuta 2009 Levyn ensimmäisen singlen "Pussyn" musiikkivideo julkaistiin Visit-X nimisellä seksivideochat-sivustolla. Musiikkivideosta uutisoitiin laajasti etenkin sen pornohtavan sisältönsä takia.


title: Liebe ist für alle da

text: 24. syyskuuta 2009 Vartti.fi kertoi, että lippuja myytiin Helsingin konserttiin 5 päivää ennen virallisen myynnin alkua. Liput myytiin 21. syyskuuta 2009 kuudessa minuutissa.


title: Liebe ist für alle da

text: 1. lokakuuta 2009 Pussy -single nousi Suomen virallisella listalla ensimmäiseksi. Single nousi myös Saksassa ensimmäiseksi, Itävallassa neljänneksi, Belgiassa seitsemänneksi, Sveitsissä kahdenneksitoista ja Isossa-Britanniassa sijalle 95. Pussyn musiikkivideon kävi ensimmäisellä viikolla katsomassa Visit-X -nimisellä seksivideochat-sivustolla 6,5 miljoonaa ihmistä.